Шунчаки тинглама, англа ва амал қил! – Bong.uz\nШунчаки тинглама, англа ва амал қил!\njamiyat Yanvar 26, 2021 1 min read\nЗамон ва маконларнинг боғланиш нуқтаси инсондир. У турли даврларнинг муаммоларига оқиллик ва одиллик билан жавоб топишга қодир. Пандемия панд берган бўлса-да, ундан қутулиш ва бартараф этиш халқимизни бу офатдан асраш борасида давлатимиз раҳбари бошчилигида амалга оширилган чора-тадбирлар бунинг яққол исботи. Зеро, халқ саломатлиги, бойлиги, розилиги ва фаровонлиги учун кўриладиган тадбирлар мамлакат тараққиётининг кафолатидир.\nДавлатимиз раҳбарининг Олий Мажлисга Мурожаати ва унда кўтарилган масалалар ҳамда ечимлар мамлакатимиз истиқболи ҳамда равнақи йўлидаги дадил қадамдир. Президент эришилган ютуқлар билан биргаликда ривожланишга тўсиқ бўлувчи баъзи омиллар борасида таҳлилий ва танқидий назар орқали ўз мулоҳазаларини билдирди.\nМамлакатимизнинг барча соҳалари бўйича, аниқ ва фактик маълумотларни келтириш билан мулоҳаза юритиш асносида ёшлар ҳаёти ва уларнинг таълим-тарбиясига дахлдор бўлган ўқитувчиларнинг ўрни ҳамда масъулияти ҳақида алоҳида тўхталди.\nШу боис Президент «Жамиятда ўқитувчи касби энг нуфузли ва обрўли касб бўлиши лозим», дея уқтириб, мамлакатимизда 2021 йилда ўқитувчи ва педагогларга устама ҳақ тўлаш тизими йўлга қўйилишини таъкидлади. Бу ташаббус яқин тўрт йилдаги ўқитувчи ва мураббийларнинг ижтимоий мавқеини ошириш борасидаги амалий ҳаракатларнинг изчил давоми дейиш ўринли.\nХўш, таълимнинг сифати ва самарасига эришиш учун нималар зарур? Давлат раҳбари бунга ҳам аниқ ва равшан жавоб берди. Бунинг учун, аввало, ўқув дастурлари, ўқитувчи ва домлалар учун методик қўлланмаларни халқаро дастурларга мослаштириш, болаларнинг таҳлилий ва креатив фикрлаш қобилиятини ривожлантириш учун уларга сермазмун ва тушунарли дарсликлар яратиш зарурлигини эътироф этди. Эски усулдаги баландпарвоз гапириладиган таълим стандартлари эндиликда керак эмаслиги, илғор хорижий тажриба асосида болаларга ортиқча юклама бермайдиган миллий ўқув дастури жорий этилиши вақти келганини уқтирди. Таълим сифати фақат пойтахтда эмас, балки олис қишлоқларда ҳам юқори бўлиши шартлиги, бунинг учун эса малакали кадрлар билан таъминлаш, таълим сифатини ошириш бўйича алоҳида дастурни ҳал этиш муҳимлиги таъкидланди.\nОчиғини айтиш керакки, таълим тизимидаги айрим дарслик ва қўлланмалар ҳали ҳам эски усулда, ўқувчи ва талабаларни қизиқтириш ўрнига бездирадиган тарзда, ҳаёт билан боғланганлик даражаси паст бўлиб, назарий қоидаларни қуруқ ёдлатиш замирига қурилган. Энг қизиғи, мактабнинг таълим қозонида қайнамаган, уқувсиз олимлар томонидан ёзилган дарсликларда ўқувчиларнинг ёш ва психологик хусусиятлари эътиборга олинмаган. Бу эса ўқувчининг қизиқишини, эътиборини сўндиради. Айни пайтда ўқувчида умидсизлик, ишончсизлик туйғусини уйғотиши мумкин. Шу тариқа билимсизлик, ҳафсаласизлик урчийверади. Ҳар бир фан бўйича ўз умрини, қобилиятини сарф этиб келаётган шу соҳа вакилларининг, тажрибали мутахассисларнинг фикр-мулоҳазаларини эътиборга олиш керак. Амал-тақал қилиб ёзилган дарсликдан ҳеч қандай наф йўқ. Агар у ёш авлоднинг билим-савияси, онг-у дунёқарашини юксалтиришга хизмат қилмаса, унинг нима кераги бор?\nМуаммонинг иккинчи бир томони борки, бу педагогик маҳорат масаласи, яъни ўқитувчининг коммуникатив компетентлигидир. Тасаввур қилинг, юқори савияда тайёрланган дарслик ва қўлланмалардан баҳраманд бўлган ўқитувчи кенгқамровли билимга эга бўлса, ахборот компьютер технологияларини обдон эгаллаб, бир нечта хорижий тилларни ҳам билди дейлик, ҳали бу таълимнинг сифати ва самараси дегани эмас. Олинган билимни, оширилган малака, ҳосил қилинган кўникма, ўзлаштирилган илмни ўқувчи ёки талабанинг онгу шуурига сингдириш механизми, яъни коммуникатив компетентлиги бўлмаса, ҳеч қандай натижа йўқ. Демак, гап педагогик маҳоратда, янада аниқроғи, ўқитувчининг мулоқот маданияти, нотиқлик санъатини қай даражада эгаллаганлигида. Билими бўлса-ю, уқуви бўлмаса педагог таълимида сифат ҳам бўлмаслиги тайин.\nТасаввур қилинг: асл деҳқон, чорвадор етиштирган маҳсулотни бозордан келтириб ош тайёрлаш буюрилса, таом бемаза бўлса, айбдор ким? Деҳқонми, чорвадорми, сабзи, гуруч, гўшт каби ош масаллиғими ёки уни сотиб олиб келтирган харидорми? Албатта, ошпаз. Шундай экан, дарслик, қўлланмалар қанчалик сермазмун ва сифатли бўлмасин, педагогнинг коммуникатив қобилияти, нутқий маҳорати бўлмаса мақсад тўла рўёбга чиқмаслиги аниқ. Педагогнинг уқуви, билими ва тажрибаси таълим сифатининг муҳим ўзаги.\nБу даврнинг уйғоқ виждони маҳоратли ўқитувчилардан таълим олган ёш авлод бўлиши аниқ. Бунинг учун таълимнинг сифати ва самараси ҳар қачонгидан муҳим. Сабаби таълимнинг калити нутқ бўлса, тарбиянинг калити хулқдир. Худди шу маънода, мулоқотнинг очқичи нутқ билан, муомаланинг тутқичи эса хулқ билан.\nШу ўринда Уильям Уорднинг педагогик маҳорат бобидаги ушбу фикрини келтириш жоиз: “Ўртача ўқитувчи баён қилади, яхши ўқитувчи тушунтиради, машҳур ўқитувчи намойиш қилади, буюк ўқитувчи илҳомлантиради.” Тўғри, машҳур ва буюк ўқитувчилар таълими ва мотивациясидан илҳомланган ёш авлод чинакам маънода учинчи ренессанснинг пойдеворини қуришига шубҳа йўқ.\nШавкат Мирзиёев илм-маърифат ва таълимни юксалтириш, инновацияни ва интеграцион жараёнларни амалга ошириш мамлакатнинг тараққиёти билан боғлиқлиги борасидаги фикрлар қаторида келгуси йилда 10 та Президент мактаби ва табиий фанлар, ахборот компьютер технологияларига ихтисослашган 197 та мактаб ўз фаолиятини бошлаши ҳақида ҳам айтиб ўтди.\nЮқори даражадаги таълим тизими амалга оширилса, фарзандларимизни чет элларга юбориб ўқитишдан кўра, кенг имконият ва имтиёзларга эга бўлишимиз муқаррар. Бу борада ҳам Президент дадил қадам ташланаётганини эътироф этди. Рақобатбардош миллий кадрларни янги авлодини тайёрлаш мақсадида Тошкентда алоҳида янги университет очилиши, хориждан профессионал фан-таълим мутахассислари жалб этилиши эътироф этилди. Токи, чет элга бормасдан ўз юртида юқори билим олишга эришсин. Педагоглар малакасини ошириш тизими ҳам бизда ибратли эмас эди. Улар ҳар 5 йилда бир маротаба малакасини оширишарди. Бу эса ақлга сиғмайдиган ҳол. Бугунги даврда ҳар кун, ҳар соатда барча жараёнларда янгиликлар, ўзгаришлар содир бўлаётан пайтда уларнинг малакасини узлуксиз равишда амалга ошириш талаби юзага чиқди.\nТаълим олиш учун яратилаётган имконият ва имтиёзларнинг яна бир мисоли сифатида грантлар сони камида 25 фоизга оширилиши, эҳтиёжманд оилаларнинг қизлари учун грантлар сонини 2000 тага етказиш хусусидаги эътирофларни келтириш мумкин.\nҚуёш ҳамма жойга бир хил нур сочади, лекин бир жойда янтоқ, бир жойда гул ўсади. Муаллимнинг маърифат ёғдуси қуёш сочувчи зиёга монанд. Катта авлод билим ва тажриба кони. Уларнинг узоқни кўра олиш фазилатларини ёшларимиздаги ғайрат ва шижоат, мардлик ва фидойилик билан бирлаштира олсак, кўзланган марраларга, албатта етишимиз муқаррарлиги Мурожаатномада алоҳида уқтирилди.\nШундай экан, ёшларга эътибор давлат сиёсати даражасида бўлиши уларни ҳар дамда ва ҳар қадамда қўллаб-қувватланиши халқимизнинг саломатлиги билан боғлиқ ҳолда бўлиши йил номида ҳам акс этгани бежиз эмас. «Ёшларни қўллаб-қувватлаш ва аҳоли саломатлигини мустаҳкамлаш» да даъват ва чорлов бор. Барча кўзланган режалар, пировард мақсадлар ана шу иккита асос – ёшлар ва аҳоли саломатлиги билан рўёбга чиқади.\nдоцент, «МАЪРИФАТ» тарғиботчилари\nNext “Аввал таълим, кейин тарбия”


Россия бозорида сантехник воситалар ва асбобларнинг етишмаслиги кутилмоқда\nРоссия Федерациясининг дўконларида санитехника ва асбобларнинг етишмаслиги кутилмоқда – ОАВ\n12 Aprel 22:22 Жаҳон\nасбоб ЕВРОПА ИТТИФОҚИ КАМОМАД МАҲСУЛОТ РОССИЯ САНКЦИЯЛАР ХИТОЙ\nРоссия дўконларида сантехника, қурилиш кимёвий моддалари, асбоблар ва муҳандислик ускуналари этишмаслиги кутилмоқда. Айни пайтда мавжуд акциялар сотилмоқда.\nЯқинлашиб келаётган танқисликнинг сабаби Европа Иттифоқининг санкциялари, логистика билан боғлиқ қийинчиликлар ва Хитойда эпидемия ҳолатининг ёмонлашувидир.\nБозор иштирокчилари маҳаллий ишлаб чиқарувчилар ўринларнинг бир қисмини алмаштиришига умид қилишади. Бироқ, Россия компаниялари хом ашё сотиб олишда қийинчиликларга дуч келишмоқда.\nНашрнинг таъкидлашича, товарлар тақчиллиги яқин ойларда яқол сезилади.\nМинск Европа авиакомпанияларига қарши жавоб санкцияларини эълон қилди\nЛиван Украинани қўллаб-қувватлаган биринчи араб давлати бўлди\nҒарб Украинани қўллаб-қувватлаш учун 50 миллиард евро юборишни режалаштирмоқда – Шольц


1 октябрь, 2021, 18:30\n“Шериф” Европа Чемпионлар лигасида шов-шувли ғалабаларни қўлга киритгани сари бу жамоа ўйинчиларига бошқа мамлакатларнинг кучли лигалари ва қудратли клублари, турли мураббий ва агентлардан жиддий қизиқиш уйғона бошлади.\nАслида Чемпионлар лигасининг энг заиф, энг арзон таркибли жамоаси, деб эътироф этилган “Шериф” “кўҳна қитъа”нинг энг нуфузли турнирига муносиб эмаслигини таъкилаганлар ҳам кўп бўлди.\nЧемпионлар лигасининг гуруҳ босқичида биринчи бор ўйнаётган Молдова чемпионининг украиналик мураббий Юрий Вернидуб қўл остида дебют учрашувида Донецкнинг “Шахтёр” жамоасини енггани тасодифга йўйилди.\nЛекин асосан легионер футболчилардан таркиб топган жамоанинг иккинчи турда “Сантьяго Бернабеу”да “Реал”ни ер тишлатиб кетгани Чемпионлар лигаси тарихидаги энг кутулмаган натижа сифатида эътироф этилди.\nМаълумотларга қараганда, Мадриддаги ғалабадан кейин “Шериф” футболчиларига эътибор сезиларли даражада кучайган. Хусусан, Молдованинг энг таниқли агентларидан Леонид Истрати халқаро аренада ўзини кўрсатаётган футболчиларга хориждан таклифлар кела бошлаганини тасдиқлади.\n- “Реал” дарвозасига биринчи голни Жасур Яхшибоев урди. У “Легия”да ўйнаб кета олмаган эди. Тўғрироғи, уни нега ўйнатишмаганини польшаликлардан сўраш керак. Балки ундаги истеъдодни кўра олишмагандир.\nИккинчи голни урган Себастьян Тилль ҳақида ҳам шундай дейиш мумкин. У “Шериф”нинг асосий юлдузи эмас, лекин жуда фойдали ўйинчи.\nМен Россия клубларини жуда яхши биламан. Деяпли барча жамоаларда футболчиларим ўйнаган. Аниқ айтишим мумкинки, “Шериф”нинг 4-5 футболчиси Россиянинг қизиқиш билдираётган энг кучли клубларида бемалол ўйнаб кета олади.\nҲозир ҳаммани “Европа клублари “Шериф” футболчиларини олиб кетадими?”, деган савол қизиқтирмоқда. Аниқ айтишим мумкинки, мен бу жараён ичидаман. Қизиқишлар бор, кўп кўнғироқ бўляпти ва бу жараёнда қатнашаётганим боис, буларни яхши биламан.\nШу билан бирга “Шериф”нинг иштаҳаси очилиб бораётганини унутмаслик керак. Ҳар бир учрашувдан сўнг футболчиларнинг нархи ошяпти ва бу шундай давом этади, - дейди Леонид Истрати.\nТаъкидлаш жоизки, “Реал” дарвозасига тарихий голни киритган Жасур Яхшибоев Молдова чемпиони сафида ижарада тўп тепмоқда. Аслида, “Пахтакор” тарбияланувчиси бўлган истеъдодли футболчимиз йил бошида “Легия” билан уч йиллик шартнома имзолаган эди.\nЖасур Яхшибоевга Беларусь чемпионатида ўйнаб юрган пайтлари ҳам Россия ва Украина жамоаларидан қизиқиш бўлгани бор гап. Лекин 24 ёшли ҳужумчи Беларусь чемпионлигини қўлга киритганидан кейин Польша вариантини танлади.\nАфсуски, “Легия” унга ўзини кўрсатиш учун имкон бермай келди. У Польша чемпионатида атиги 11 дақиқа ўйнади ва кубок учрашувида бир марта майдонга тушди.\n“Шериф” бош мураббийи Юрий Вернидуб Буларусь чемпионатида ишлагани ва Жасур Яхшибоевнинг имкониятларини яхши билгани учун Чемпионлар лигаси гуруҳ босқичи олдидан “Шериф”ни кучайтириш мақсадида ўзбек футболчисини ўз жамоасига таклиф қилди.\nҲар ҳолда, “Шериф”даги фаолияти Жасур учун ҳам, унга мухлислик қилаётган ўзбекистонлик футбол мухлислари учун ҳам унутилмас онларга бой бўлмоқда.\nБундан буёғига Жасурнинг олдида танлаш имконияти ҳам бўлади. У “Шериф”да узоқ вақт қолмаслиги ҳақиқатга яқинроқ. Ҳужумчи билан шартномага эга “Легия” энди Яхшибоевга имкон беришга тайёр бўлса керак. Ёки футболчимиз нафақат Россия премьер-лига, балки ундан ҳам кучлироқ чемпионатга йўл олар. Буёғини вақт кўрсатади...\nКучли 5-лик чемпионатлари сари юриш қилса яҳши бўлар эди. Лекин унгача Рассияда бироз ўйинларини Элдорга ўҳшаб Сайқаллаб олса зўр бўлар эди. Жамоанинг фарқи йўқ. Асосийси ўйнаши ва голлар уриши керак. Олға Жасур.\nРостовга утса зур буларди


Қирғизистондаги воқеалар жаҳон ва минтақа матбуоти нигоҳида - BBC O'zbek\nҚирғизистондаги воқеалар жаҳон ва минтақа матбуоти нигоҳида\nImage caption Ғарб матбуоти Қирғизистондаги воқеалар ортида Россия тургани ҳақида ёзган\nБританияда чиқадиган "Гардиан" рўзномаси Қирғизистондаги воқеаларни "рус инқилоби" деб атаган ва янги "Катта ўйин"да Путинниг ғалаба қозонаётганини айтган.\nЖаноб Путиннинг "на Россия, на каминаи камтарин ва на Россия мулозимларининг бу воқеаларга алоқаси йўқ" деган сўзларини келтирган "Гардиан" рўзномаси Россия Бош вазирининг Бишкекдаги янги қудратни тан олишга шошилганига эътибор қаратади.\nАммо рўзномага кўра, Москванинг воқеаларга алоқадорлиги ўртага чиққани тақдирда бу ҳеч кимни ҳайратга солмаслиги керак.\n"Қирғизистон ва Марказий Осиёдаги бошқа собиқ совет давлатларида Россиянинг "Макиявеллиона" ўйинлари Путин даври учун оддий ҳолга айланди", деб ёзади "Гардиан".\nРўзномага кўра, Президент Бакиевнинг икки хил ўйини Кремлнинг жиғига теккан.\n"Гардиан" жаноб Бакиев Россиянинг 2 миллиард долларлик кредити эвазига Манасдаги АҚШ базасини ёпишга ваъда бергани, аммо бу ваъдасининг устидан чиқмаганини хотирлатади.\nУстига, "Гардиан"га кўра, Қирғизистоннинг АҚШ генерали Девид Петреус билан аксилтеррор марказини тузиш борасидаги келишуви Москванинг ғазабини қўзғаган.\nРўзнома одатда инсон ҳуқуқлари ҳақида қайғурмайдиган Россия телеканалларининг сўнгги ойларда бирданига жаноб Бакиев ва оиласини коррупция ва қариндош-уруғчиликда айбланган лавҳаларга ўрин беришини афтидан тасодиф эмас, деб баҳолайди.\nАҚШнинг Бишкек яқинидаги ҳарбий базасининг тақдири ғарб матбуотининг Қирғизистондаги воқеалар билан боғлиқ эътибор қаратган энг асосий жиҳатларидан.\n"Кришчан Сэйнс Монитор" рўзномаси "Қирғиз ҳукуматининг ағдарилиши Манас ҳаво базасининг бой берилишини англатадими?" деган саволни қўяди.\nҚирғизистон қудратли давлатлар ўртасидаги курашдан имкон қадар кўпроқ нарса ютишга ҳаракат қилиб келаётган эди. Афсуски, Бакиев дипломатияни бой берди. У томонлардан бирининг кўнглини ололмади\nРўзноманинг ёзишича, ғарблик таҳғлилчиларнинг бу борадаги фикрлари турлича.\nСобиқ совет сиёсатида қариндош-уруғчиликнинг муҳим рол ўйнаши ҳақида ёзган рўзнома Марказий Осиё масалалари бўйича таҳлилчи еодор Карасикнинг "ҳокимиятга келаётган янги клан Қўшма Штатлар билан сердаромад келишувга эришишга ҳаракат қилиши мумкин", деган сўзларини келтиради.\nРўзноманинг ёзишича, Қўшма Штатлар Афғонистонга қўшимча кучлар юбораётган бир пайтда Манаснинг ёпилиши қийин вазиятни юзага келтиради.\nРўзнома лондонлик таҳлилчи Оксана Антоненконинг "Манаснинг ёпилиши жуда катта зарба бўлади. Генерал Петреус ва генерал Маккристал Бакиевни базани ёпмасликка ишонтириш учун жуда катта ғайрат сарфлашган" деган сўзларини келтиради.\n'Иккинчи Лола инқилоби'\nРоссия матбуоти Қирғизистондаги воқеаларни кенг ёритган.\nРоссия рўзномалари Президент Бакиевнинг ағдарилишини Вашингтон ва Москва ўртасида минтақада устунлик учун бораётган рақобатга боғлайди.\n"Коммерсант" рўзномаси воқеаларни "иккинчи Лола инқилоби" деб тасвирлаган.\nМақола муаллифи Бек Орозалиев Россия Бош вазири Путиннинг баёнотида Кремлнинг Президент Бакиевдан норолик белгиларини кўрган.\nУнга кўра, жаноб Путиннинг Бакиевни танқид қилгани "Москва аллақачон танлов қилгани"ни англатади.\nМуаллифнинг ёзишича, бунга жаноб Бакиевнинг АҚШ базасини мамлакатда қолдириш қарори асосий сабаб бўлган.\nКоммерсантга кўра, Москва анчадан буён Америка базасини йўқотишга ҳаракат қилиб келаётган эди.\n"Независимая газета" ҳам Россия мулозимларининг Президент Бакиевдан мамнун бўлмагани ҳақида ёзади.\n"Московский комсомолец" рўзномасига кўра эса, Қирғизистондаги сўнгги воқеалар манзарасида Марказий Осиёда демократия ўрнатиш ҳаракатлари пучга чиққан.\nҚирғизистоннинг яна бир қудратли қўшниси бўлган Хитой матбуоти эса, воқеаларни ғарб услубидаги рангли инқилобнинг такрорланиши сифатида кўради.\nИнглиз тилидаги "Глобал Таймс" рўзномаси "собиқ совет ҳудудини ўз забтига олган рангли инқилоблар "рангсизлашмоқда", деб ёзган.\nШангхайда чиқадиган Jiefang Ribao рўзномаси Президент Бакиевни қудратли давлатлар ўртасидаги ўйин қурбони, деб атаган.\nРўзномага кўра, Қирғизистон қудратли давлатлар ўртасидаги курашдан имкон қадар кўпроқ нарса ютишга ҳаракат қилиб келаётган эди.\n"Афсуски, Бакиев дипломатияни бой берди. У томонлардан бирининг кўнглини ололмади", деб ёзади рўзнома.\nҚирғизистонга қўшни Ўзбекистон ва Туркманистонда расмий матбуот воқеаларни кўрмасликка олган.\nҚозоғистоннинг давлат телевидениеси намойишларни ёритган, аммо асосий эътиборни намойишчилар содир этган бузғунчиликларга қаратган.\nТожикистоннинг "Миллат" рўзномаси воқеаларни Америка ва Россия ўртасидаги рақобатга боғлайди.\nРўзномага кўра, Қирғизистонда АҚШ ва ғарб таъсирининг кучайиб бораётганидан хавотирга тушган Москва қирғиз расмийларига босимни кучайтирган.


Россия НАТОни 36 соатда тор-мор этиши мумкин | Мулоҳаза қила оладиганлар учун.\nРоссия НАТОни 36 соатда тор-мор этиши мумкин\nОктябрь 29, 2016 от mulohaza в Кун нафаси // 0 Комментариев\nАҚШнинг ҳарбий экспертлари комиссияси сарлавҳадаги фикрни билдирди. РФ Шимолий Атлантика алянсини бир ярим суткада тор-мор этиш эҳтимолини International Business Times ёзмоқда, дея хабар бермоқда Sof.uz сайти.\nКомиссия ҳисоботига қараганда НАТОнинг Болтиқбўйидаги қўшинлари Россия армиясидан анча заифдир. Тўқнашувда улар Россия армиясини тутиб туролмайди ва ҳалокатли урушга олиб келади.\nЭкспертлар бир қанча ҳарбий ўйинларнинг натижасига асосланиб шундай хулосага келган. Эҳтимолий сценарий натижаси НАТО қўшинлари учун фалокат келтириши мумкин, деб ёзади нашр. Ундан ташқари Россия армияси алянснинг Болтиқбўйи минтақасидаги қўшинларидан икки баробар қудратли эканлиги қайд этилган дейилади хабар матнида.\nМақола 1 693 марта ўқилган\tКомментировать Отменить ответ\tВаш электронный адрес не будет опубликован.КомментарийИмя*


Сяо Вэй - 5 минг ғиштни ташишга қодир интернет юлдузи\n17:01 / 15.10.2016\nИнтернетда у "Сяо Вэй - ғишт ташувчи" номи билан машҳур. Ижтимоий тармоқларда унинг миллионлаб фанатлари бор. У - 90-йиллар авлодига мансуб Ши Шэньвэй. China.org.cn'да шу йигит ҳақда маълумот берилди.\nСяо Вэй - Дачжи шаҳри (Хубэй провинцияси) яқинидаги Лун Цзяо қишлоғидан. У қурилишда ишлайди, ғишт ташийди - ҳар куни эрталабдан кечгача 3-5 минг дона ғиштни ташишига тўғри келади. Йигит интернетга қаттиқ боғланиб қолгани боис ҳаттоки ўрта мактабдаги ўқишини ҳам ташлаб қўйган. Бўш вақтида фитнес билан шуғуллангани унинг ҳаётини ўзгартириб юборди.\nСяо Вэй биринчи видео вэб-нашридан кейиноқ интернетда машҳур бўлиб кетди. Фолловерлари сони ошгани сари, у бунинг ортидан пул ишлай бошлади. Ҳозир у анча маҳоратли - мураккаб усуллар ва ҳаракатларнинг бемалол уддасидан чиқади.\n"Эркак киши икки сифатга эга бўлиши керак: мақсадга интилиш ва тишини тишига қўйиб чидаш", - дейди интернет юлдузи.


Обама Нетаняҳу билан баҳслашади\n10 май 2021, Тошкент вақти: 12:16\n2008 йили сенатор ва собиқ ҳукумат раҳбари сифатида Қуддусда учрашган Обама ва Нетаняҳу АҚШ ва Исроил раҳбари сифатида илк бора расмий музокаралар столи атрофида ўтирадилар.\nИсроил Бош вазирининг АҚШ президенти билан илк учрашувида Яқин Шарқ тинчлик жараëни ва Эрон ядровий дастури каби Нетаняҳу ва Обама ўртасидаги жиддий тавофутни очиқ кўрсатувчи масалаларнинг муҳокама марказига қўйилгани айтилмоқда.\nАҚШ президенти Барак Обама¸ аввал бошданоқ Яқин Шарқда тинчлик ўрнатишнинг ягона йўли Исроил хавфсизлигининг кафолатланиши эвазига мустақил Фаластин давлати ташкил этиш эканини айтиб келмоқда.\nИсроил Бош вазири Бенямин Нетаняҳу эса¸ аввалги Вашингтон маъмурияти ҳам қўллаган ва халқаро ҳамжамият талаб қилаëтган бу ечимни қабул қилганича йўқ.\nВашингтон ҳам¸ Тел Авив ҳам¸ Эроннинг ядровий қуролга эга бўлиши олди олиниши лозим¸ деб билади. Аммо бу таҳдидни тўхтатиш борасида Обама ва Нетаняҳу тўғри деб билган чоралар¸ бир-биридан мутлақ фарқ қилади – Обама Теҳрон билан музокара тарафдори бўлса¸ Нетаняҳу Эрондаги шубҳали иншоотлар кулини кўкка совуришдан ҳам қайтмасликка мойил.\nХўш¸ жамоатчилик кўзи учун бир-бири билан қўл сиқиб¸ табассум билан кўришадиган бу икки раҳбар¸ халқаро барқарорлик учун ўта муҳим бўлган бу белгиловчи муаммоларга ëндашув борасида бир-бирлари томон қадам қўя оладиларми.\nВашингтондаги Миллий мудофаа университетининг Яқин Шарқ бўйича таҳлилчиси Мурҳаф Жоужатий¸ Оқ уй учрашувининг томонлар ўртасидаги тавофутни яқинлаштиришга кўп ҳам хизмат қилмаслигини айтади.\nАйни пайтда таҳлилчи¸ Фаластинга ëн бериш масаласида мутлақ кескин позицияда бўлишига қарамай Нетаняҳунинг¸ Вашингтон билан очиқ кескинликка боришга ҳам журъат қилмаслигини тахмин этади.\n- Бу Нетаняҳу ва Вашингтон ўртасидаги биринчи ëки сўнгги тафовут эмас. Икки ўртада муайян совуқлик бўлишини тахмин қилиш қийин эмас. Аммо Нетаняҳу ўз сиëсий давомийлигининг Вашингтон билан муносабатлар даражасига боғлиқ эканини яхши англайди. Зотан Исроил сиëсий тузумининг асоси Вашингтондан узоқлашадиган Бош вазирга тоқат қила олмайди. Шу боис Нетаняҳу¸ агар Вашингтон билан маълум даражада тил топиша олмаса¸ ўзи учун сиëсий бошоғриқ орттиришини яхши англайди¸ дейди асли суриялик профессор Мурҳаф Жоужатий.\nИсроил расмийларига кўра¸ Обама-Нетаняҳу учрашуви марказидаги масалалардан бири¸ Эрон ядровий дастури ва уни қандай тўхтатиш масаласидир.\nЭрон ядровий қуролга эга бўлган тақдирда¸ Исроил давлати тақдирининг хавф остида қолажагини таъкидлаб келаëтган Нетаняҳу¸ ëрдамчиларининг айтишича¸ президент Обамани бундай эҳтимол олдини олиш учун барча имконни ишга солишга даъват қилади.\nБу масалада Нетаняҳу ҳукумати Эронга нисбатан пўписа¸ ҳатто ҳарбий куч қўллаш тарафдори бўлса¸ Обама Теҳрон билан айнан пўписа ва таҳдидларсиз сўзлашув йўлини тарғиб қилмоқда.


Қорақалпоғистонда охирги 3 йилда сайёҳлар сони 3 баробарга кўпайди – Газета.uz\nҚорақалпоғистонда охирги 3 йилда сайёҳлар сони 3 баробарга кўпайди\n2016 йилда Қорақалпоғистон Республикасига 6 минг 270 нафардан ортиқ сайёҳташриф буюрган бўлса, 2019 йилнинг январь-июнь ойларида 8 минг 945 нафар сайёҳ келган.\nLotinchada 10 июл 2019, 19:34 Жамият\nҚорақалпоғистон Республикасига ташриф буюрувчи хорижий сайёҳлар сони кейинги 3 йилда қарийб 3 баробарга ошди. Бу ҳақда Kruz.uz сайти орқали хабар берилди.\nСтатистик маълумотлар бўйича 2016 йилнинг якунига кўра, Қорақалпоғистон Республикасига 6 минг 270 нафардан ортиқ турист ташриф буюрган. 2018 йилда бу кўрсаткич 15 минг 300 нафарга яқинни ташкил қилган.\n2018 йилда Қорақалпоғистонга дунёнинг 108 давлатидан сайёҳлар ташриф буюрган. Улардан аксарияти Франция, АҚШ, Италия, Россия Федерацияси, Германия, Жанубий Корея, Хитой, Япония давлатлари фуқароларидир.\nҚорақалпоғистон Республикаси Туризмни ривожлантириш бошқармаси маълумотига кўра, 2019 йилнинг январь-июнь ойларида 8 минг 945 нафар турист келган. Демак, бу кўрсаткич ўтган йилнинг шу даврига нисбатан 160 фоизга ошган.\nРеспубликада 2019 йил 1 июль ҳолатига жойлаштириш воситалари сони 41 тани ташкил қилади (29 та меҳмонхона, 4 та ўтов уйлар ва 8 та меҳмон уйлари). Жами 590 та хонада 1 минг 226 ўрин мавжуд. Туристик синфга мансуб 8 та автобус, 11 та йўл танламас автотранспорт воситалари сайёҳларга хизмат кўрсатмоқда.


ТИРНОҚДАГИ ОҚ ДОҒЛАР НИМАНИ АНГЛАТАДИ\nТирноқдаги оқ доғлар тиббиёт тилида – лейкохония деб аталади. Лейкохония кўпинча оқ нуқтасимон ёки чизиқча шаклидаги учраб организм учун айтарли хавф туғдирмайди ва фақат косметик дефект хисобланади. Айрим холларда эса у организмда яширин кечаётган жиддий патологиянинг белгиси бўлиши мумкин.\nСоғлом зарарланмаган тирноқ яримшаффоф структурага эга бўлиб, тирноқ остидаги тери (ложа) га зич ёпишиб туради. Айрим пайтларда тирноқ пластинаси ва ложаси орасига хаво пуфакчаси кириб қолиб, тирноқнинг теридан ажралиши кузатилади. Натижада нуқтасимон ёки чизиқли шаклдаги доғлар хосил бўлади. Аммо савол туғилади, бу хаво пуфакчалари қайдан пайдо бўлади? Унинг сабаблари қуйидагилар бўлиши мумкин:\n1. Травма (шикастланишлар)\nБунда тирноқ пластинасини ёки унинг ўсувчи қисми (матрицаси) ни зарарланиши кузатилади. Шикастланишнинг сабаби кўпинча: тирноқларни ғажиш, асабийлашганда бармоқлари билан столга уриш, доимий маникюр, тирноқларига қаттиқ жисмнинг бехосдан ва кучли таъсири (масалан болға билан), тор оёқ кийими кийиш (оёқлардаги лейкохония сабаби).\nШикастланиш таъсиридаги лейкохонияни аниқлаш осон. Улар одатда бир ёки бир нечта юмалоқ шаклдаги оқ доғлар бўлиб, тирноқда нотекис жойлашади. Тирноқ ўсган сари уларнинг силжиши ва аста-секин йўқолишини кузатиш мумкин.\n2. Захарланиш ёки айрим дори препаратларини ичиш. Масалан:\n• Сульфаниламид препаратларини ичиш. Масалан, сепсис, тери ва сийдик йўлларидаги бактериал инфекцияни даволашда қўлланиладиган синтетик дорилар\n• Ўсма касалликларини даволашда қўлланиладиган химиопрепаратлар.\n• Оғир металлар қўрғошин ёки маргимуш билан захарланиш.\nБу холларда лейкохония оқ рангли узун чўзинчоқ шаклда бўлиб, тирноқнинг ўсувчи чизиғига нисбатан перпендикуляр жойлашади. Шу сабабли улар чизиқли (ёки кўндаланг) лейкохония деб аталади.\n3. Организмдаги тизимли ўзгаришлар\nОрганизмдаги айрим аъзо ва тўқималарнинг фаолиятидаги бузилишлар тирноқлардаги чизиқли лейкохония кўринишида намоён бўлиши мумкин. Уларга қуйидаги касалликлар киради:\n• Темир танқис анемия;\n• Рух ва кальцийнинг етишмаслиги;\n• Буйрак касалликари;\n• Жигар касалликлари, шу жумладан цирроз;\n• Гипертиреоза – буқоқ бези фаолиятини кучайиши;\n• Ошқозон ичакда оқсиллар сўрилишини бузилиши;\n• Тери касалликлари: псориаз ёки экзема;\n• Тирноқнинг замбуруғли касаллигини эрта босқичлари.\nТирноқлардаги оқ доғлардан қандай қутулиш мумкин.\nКўп холларда кутишнинг ўзи кифоя – тирноқ ўсиб аста –секин доғлар ўзи йўқолади. Аммо кўндаланг лейкохонияда, айниқса чизиқли доғларнинг мунтазам пайдо бўлишида ва бир нечта бармоқдаги тирноқларда кузатилганда терапевтга учраш зарур.\nВрач лейкохониянинг хақиқий сабабларини аниқлайди ва уни даволайди. Тизимли бузилишлар бўлса – асосий касаллик даволанади, дорилар хисобига бўлса – ичилаётган дори препаратига альтернатив дори воситаси танланади.\nОқ доғлардан бир-икки кунда қутулишнинг имкони йўқ, бир неча хафта ёки ойлар кутишга ва тирноқ пластинасини табиий йўл билан янгиланишини кутишга тўғри келади.\nМаълумот учун: Тирноқлар ойига ўртача 1,5-3 мм гача ўсади. Соғлом одамларда тирноқларнинг тўлиқ янгиланиши қўлда – 3-4 ойгача, оёқларда эса 9-12 ойгача давом этади.\nИюл 28, 2019 437 1 Рукн ДЕРМАТОЛОГИЯ\nАвг 17, 2017 28846\nСен 02, 2017 8733


Манзилингиз:Муслимаат»Бош саҳифа»Сийрат»Алишер Навоийнинг ҳаёт ва ижод йўли\nBy Muslimaat on\t Fevral 9, 2017 Сийрат\nБўйлаким, пайдо бўлур юлдуз, ниҳон бўлғач қуёш матлаъли ғазалини тинглаб: «Агар муяссар бўлса эди, ўзимнинг ўн-ўн икки минг форсий ва туркий байтимни шу ғазалга алмаштирардим…» деган.\nАлишер Навоий 15 ёшида шоир сифатида кенг танилган. Шеърларини туркий (Навоий тахаллуси билан) ва форсий (Фоний тахаллуси билан) тилларида ёзган.\nАлишер Навоий 13-14 ёшларида отаси ҳаётдан кўз юмади. Уни Абулқосим Бобур ўз тарбиясига олади, катта бадиий истеъдоди учун ғоят эъзозлайди. 1456 йил октябрда мамлакат пойтахти Ҳиротдан Машҳадга кўчирилади. Абулқосим ёш Алишерни ҳам, ўз хизматида бўлган Ҳусайн Бойқарони ҳам Машҳадга олиб кетади.\n1457 йилнинг баҳорида тўсатдан Абулқосим Бобур ҳам вафот этди. Алишер Навоий учун бу, отаси вафотидан кейинги, иккинчи оғир жудолик бўлди. У Машҳад мадрасаларидан бирида ўқишини давом эттиради. Дўсти Ҳусайн Бойқаро эса Марв ва Чоржўй томонларга омад қидириб кетади. Хуросонни темурийларнинг яна бир вакили, Мовароуннаҳр ҳукмдори Султон Абу Саид эгаллайди ва пойтахтини Самарқанддан Ҳиротга кўчиради. Ҳусайн Бойқаронинг тахтни эгаллаш йўлидаги биринчи рақиби Абу Саид эди. Алишер Навоий оиласининг хоҳиш-рағбати Ҳусайн томонда бўлиб, бу, аввало уларнинг оилавий яқинликлари билан изоҳланарди. Бундан янги ҳукмдор ҳам яхши хабардор эди. Ўртадаги бу вазият Алишер Навоий ҳаётини мураккаблаштирган.\nАлишер Навоий Машҳадда оддий бир муллавачча сифатида яшади. Шоирнинг бу даврдаги ижодида ўз юртини соғиниб ёзган ғазаллари талайгина. Орада, хусусан, ёз фаслларида Ҳиротга бориб-келиб ҳам турган. 1463 йилда эса у узил-кесил Ҳиротга қайтди. Бироқ бу ерда аҳвол ўзгарган, шаҳар харобага айланган эди. Хуросон пойтахтида Султон Абу Саид ўз тартибини ўрнатган, муҳим вазифаларга у билан Мовароуннаҳрдан келган кишилар тайинланган, Алишер Навоийга яқин кишилар қувғин қилинган, Ҳусайн Бойқаро билан бирга кетган тоғалари: Мирсаид ва Муҳаммад Али урушда ҳалок бўлган, яшаш учун бирон жой топиш муаммо эди.\nАлишер Навоийнинг ўша кунлардаги аҳволи унинг кейинчалик устози Саййид Ҳасан Ардашерга Самарқанддан ёзган мактубидаги шеърий сатрларда ниҳоятда таъсирли ва ҳаққоний ифодалаб берилган. Бу вақтда мамлакатда таниқли шоир бўлиб қолган Алишер Навоийни Абу Саид таъқиб қилиб, Ҳиротдан чиқариб юборади. Шоир Самарқандга кетишга мажбур бўлади. Алишер Навоий Самарқандда 1465 йилдан 1469 йилнинг баҳоригача яшади. Фазлуллоҳ Абу Лайс мадрасасида ўқиб, турли фанларга оид билимларини янада чуқурлаштирди. Самарқанднинг кўзга кўринган шоирлари: Шайхим Суҳайлий, Мирзобек, Мавлоно Ховарий, Мир Қарший, Ҳарими Қаландар, муаммогўй Улойи Шоший, олим Мавлоно Муҳаммад Олим ва бошқа билан ҳамсуҳбат бўлди ва дўстлашди.\nСамарқанд шаҳри ҳокими Аҳмад Ҳожибек асли ҳиротлик бўлиб, Вафоий тахаллуси билан шеърлар ёзарди. У Алишер Навоийга алоҳида ҳурмат ва эътибор билан қаради. Унинг ёрдамида Алишер Навоий давлат ишлари билан ҳам шуғуллана бошлади. У давлат ишларини бошқаришда дастлабки тажрибани шу ерда орттирди ва бу унга кейинчалик асқотди. Алишер Навоийнинг Самарқанддаги сиёсий ва давлат фаолияти юқори баҳоланиб, унга «Чиғатой амири» унвони берилган.\nАлишер Навоий Ҳусайн Бойқаронинг энг хавфли сиёсий рақиби – Ёдгор Муҳаммад Мирзони тунда қўлга олишда шахсий жасорат кўрсатади. Янги ҳукуматнинг ортиқча солиқларидан норози бўлиб, қўзғолон кўтарган халқ оммасини тинчитишда адолат ва мардонаворлик билан иш тутади. Шу воқеалардан сўнг маълум вақт ўтгач, Ҳусайн Бойқаро ҳукуматидаги мухрдорлик вазифасига Алишер Навоийнинг розилиги билан унинг самарқандлик дўсти, шоир Шайхим Суҳайлий тайинланади.\nАлишер Навоийнинг мақсади саройда маслаҳатчи бўлиб қолиш, кўпроқ ижодий иш билан шуғулланиш эди. Бироқ Ҳусайн Бойқаро 1472 йилнинг февраль ойида уни ўз саройининг бош вазири қилиб тайинлайди ва унга «Амири кабир» унвонини беради. Алишер Навоий янги лавозимда, аввало, бутун кучини мамлакатда тинчлик ва осойишталик ўрнатишга қаратди. Вақф ишларини тартибга солишга киришди. Шаҳарларда савдо-сотиқни, ҳунармандчиликни ривожлантиришга катта аҳамият беради. Алишер Навоий саъйи ҳаракати билан қишлоқларда деҳқончилик маданияти ўсиб боради. Шаҳарлар, хусусан, Ҳирот кун сайин обод бўла бошлайди.\nБуюк инсонпарвар Алишер Навоий ўрта асрдаги Уйғониш даврининг бошқа улуғ зотлари сингари бутун ҳаёти билан ҳақиқий инсон қандай бўлиши лозимлигини кўрсатди. У ўз давридаги ноҳақликка, адолатсизликка қарши курашди, амалдорларнинг ўз вазифаларини суиистеъмол қилишларини ва таъмагирликларини фош этди, ожиз, муҳтож кишиларни ўз ҳимоясига олди. Султон Ҳусайн Бойқаро подшоҳлик қилган, Алишер Навоий ҳукуматда бош вазир вазифасини эгаллаганларида ҳеч бир мамлакатга қарши босқинчилик уруши олиб борилмади.\nБош вазир Алишер Навоий маданият ва санъатнинг чинакам ҳомийси сифатида танилади. Унинг фаолиятида ижтимоий-сиёсий масалаларни тўғри ҳал этишга интилиш, жамиятдаги барча ижтимоий қатламларга, барча қавмларга бир хил муносабатда бўлиш, ҳеч қайси бирини камситмаслик, ҳамманинг манфаатига баробар хизмат қиладиган жамоат биноларини қуришга алоҳида эътибор бериш олдинги ўринга чиқа бошлади.\nХондамирнинг қайд қилишича, 80-йиллар давомида Алишер Навоий ўз маблағлари ҳисобидан Ҳиротда ва мамлакатнинг бошқа шаҳарларида бир неча мадраса, 40 та работ, 17 масжид, 10 хонақоҳ, 9 ҳаммом, 9 кўприк, 20 га яқин ҳовуз қурган ёки таъмирлаттирган. Улар орасида Ҳиротдаги «Ихлосия», «Низомия» мадрасалари, «Халосия» хонақоҳи, «Шифоия» тибгоҳи, Қуръон тиловат қилувчиларга мўлжалланган «Дорул-ҳуффоз» биноси, Марвдаги «Хусравия» мадрасаси, Машҳаддаги «Дорул-ҳуффоз» хайрия биноси ва бошқа ноёб меъморий ёдгорликлари бор.\nБу даврда Ҳиротда адабий ҳаёт жўш урган. Алишер Навоий атрофида Шайхим Суҳайлий, Хожа Осафий, Биноий каби ўнлаб шоирлар, Ҳасан Ноий, Хожа Абдулло Марварий, Қулмуҳаммад Удий, Шоҳқули Ғижжакий каби ўнлаб созандалар, Мирхонд, Хондамир каби тарихчилар, Султонали Машҳадий, Абдужамил Котиб, Хожа Ҳофиз Муҳаммад, Султонали Коиний, Муҳаммад Хандон, Мавлоно Ҳижроний каби машҳур котиблар, Беҳзод каби мусаввирлар қизғин ижодий меҳнат билан банд эдилар. Ҳиротда, умуман, Хуросон мулкида маънавий ҳаётнинг бақувват устунларидан Абдураҳмон Жомий билан Алишер Навоий ўртасидаги ижодий ҳамкорлик – устоз-шогирдлик кўп масалаларда ҳамфикрлиликка олиб келди. Алишер Навоийнинг ўзбек тилидаги дастлабки йирик асарларидан «Ҳилолия» қасидаси Султон Ҳусайн Бойқарога бағишланган бўлса, форсий тилдаги биринчи йирик асари «Туҳфат ул-афкор» (1476) қасидаси Жомийга бағишланган эди.\n1470-йилларнинг охирларида Алишер Навоий ўзининг ўзбек тилида ёзган шеърларидан иборат илк девони — «Бадоеъ ул-бидоя» («Бадиийлик ибтидоси»)ни тузди. Мазкур девонда 777 ғазал, 85 рубоий, 52 муаммо, 46 қитъа, 53 фард, 10 туюқ, 10 луғз, 3 мустазод, 5 мухаммас, 3 таржеъбанд, 2 мусаддас бўлиб, бундай мукаммал девонни тузиш Навоийгача камдан-кам ўзбек шоирига насиб бўлган. Алишер Навоий «Бадоеъ ул-бидоя» тузилгандан кейинги даврда ёзилган ўзбекча шеърлари асосида 1480 йилларнинг охирида «Наводир ун-ниҳоя» («Беҳад нодирликлар») девонини тузди. 1481 — 82 йилларда Алишер Навоий «Чихл ҳадис» («Қирқ ҳадис» ёки «Арбаин») асарини ёзади. Бунда Расулуллоҳ соллаллоҳу алайҳи васалламнинг қирқ ҳадиси тўртлик билан шеърий ифодалаб берилган.\nАлишер Навоийда мансуб адабий ҳаётда шеърий жанрлардан ғазал, қасида, айниқса, муаммо ёзишга қизиқиш кучли эди. Алишер Навоий форсий девонига 373 муаммо киритган. Шундай адабий майллар туфайли 1485 йил муаммо ёзиш қоидалари ҳақида махсус «Муфрадот» асарини яратди.\nАлишер Навоийда ўзбек тилида «Хамса» — беш достон яратиш мақсади ёшлигидан бўлган. Бу мақсадини 1483-85 йилларда амалга оширди. Асар ўзбек адабиёти шуҳратини оламга ёйиб, жаҳон адабиётининг дурдоналаридан бирига айланди.\n«Хамса»дан кейин Навоий яна бир қанча асарлар яратди. 1485 йил ўзининг машҳур «Назм ул-жавоҳир» асарини ёзди, бунда биринчи халифалардан бўлмиш Ҳазрат Алининг 266 та ҳикматли гапи рубойи тарона (тўрт мисраси ҳам қофияланган) шаклида баён этилган. 1494 йилда туркий тилдаги мактубларини тўплаб «Муншаот» («Мактублар») мажмуасини тузди. 1495 йил Жомийнинг «Нафаҳот ул-унс» асарини «Насойим ул-муҳаббат» («Муҳаббат шабадалари») номи билан таржима қилиб, уни қайта ишлаб, туркий машойихлар ҳақидаги янги маълумотлар билан бойитди. Шу боисдан «Насойим ул-муҳаббат»га Алишер Навоийнинг мустақил асари сифатида қараш мумкин.\nАлишер Навоий 1491-92 йиллардан бошлаб туркий тилда ёзилган ҳамма шеърларидан янги, йиғма девон тузишга киришди ва бу иш 1498-99 йилда ниҳоясига етди. Девоннинг умумий номи «Хазойин ул-маоний» («Маънолар хазинаси») бўлиб, 4 қисмдан иборат бўлганлиги учун «Чор девон» деб ҳам аталган. Девон шоирнинг бутун ҳаёти давомида ёзилган шеърларини қамраб олган, уларда Алишер Навоийнинг барча даврларидаги кайфияти, дунёқараши, орзу-умидлари ифодалаб берилган.\nТахминан, шу йилларда Алишер Навоий форсий шеърларидан ташкил топган «Девони Фоний» («Фоний девони»)ни, форсий тилдаги 2 қасидалар мажмуаларини тузиб, форсий шеърият тараққиётига ҳам ўзининг муносиб ҳиссасини қўшди. Хуросонда форсийзабон халқлар кўпчилликни ташкил этганлиги инобатга олинса, Алишер Навоийнинг бу тилда ҳам самарали ижод қилгани мамлакат маънавий эҳтиёжини яхши ҳис этганлигини билдиради.\nАлишер Навоийнинг шеърий даҳоси XV аср охирларига келиб яна жўш урди. У 2 йил мобайнида 2 та йирик асар — «Лисон ут-тайр» («Қушлар тили») достонини ва «Муҳокамат ул-луғатайн» («Икки тил муҳокамаси») номли илмий асарини яратди. Алишер Навоийнинг сўнгги буюк асарларидан яна бири насрий панднома йўсинида ёзилган «Маҳбубул-қулуб» («Қалблар севгани»)дир. У Шарқ адабиёти тарихида Шайх Саъдийнинг «Гулистон», Кайковуснинг «Қобуснома», Низомий Арузи Самарқандийнинг «Чор мақола» каби асарлари қаторида туради. Бу асарида Алишер Навоий ўзининг ҳаёт йўлини, бошидан кечирган турмуш машаққатларини ёрқин тасвирлаб берган.\n1500 йилнинг декабрда Ҳусайн Бойқаро исён кўтарган ўғли – Муҳаммад Ҳусайн билан сулҳ тузиб, Ҳиротга қайтар экан, Алишер Навоийни ҳам уни кутиб олиши лозимлигига ишорат қилади. Орада 2-3 кунлик йўл бор эди. Алишер Навоий ўзининг сўнгги шеърини Поёб работида ёзган ва ундан нусха кўчиртириб, келаётган Ҳусайн Бойқарога юборган. Учинчи куни Алишер Навоий ҳукмдор истиқболига яқинлашаётганида ўзини ёмон ҳис этган, у билан кўришаётганда ҳушидан кетиб, қайтиб ўзига келмаган ва ҳаётдан кўз юмган.


Баҳора Арслонова ўғли билан тушган илк суратини эълон қилди — фото - ShouBiz.uz\nМедиа 13:59 | 14.6.22\nБаҳора Арслонова ўғли билан тушган илк суратини эълон қилди — фото\nАктриса 14 май куни иккинчи бор она бўлганди\nАктриса Баҳора Арслонова Instagram саҳифасида илк бор ўғли билан тушган суратини эълон қилди.\nУ расмни ўғли бир ойлик бўлгани муносабати билан қўйган. Актриса фарзандига Ҳалид деб исм қўйган. Баҳора Арслонова вақт тез ўтиши ва Ҳалиднинг кўз очиб юмгунча 1 ёшга киришини таъкидлаган. Актриса жойлаган суратда ўғлининг кўзига кўзойнак «стикер»ини қўйган.\nМаълумот учун, Баҳора Арслонова 2018 йилнинг октябрь ойида Шерали Бобоқулов исмли спортчи йигит билан оила қурган. Тўй маросими Самарқанд шаҳрида бўлиб ўтган. Уларнинг 1 нафар қизи ва ўғли бор. Актрисанинг қизи Валидахон 2021 йил 21 январда туғилган.\n«Вақт ўтишини қаранг, ўғлим Ҳалид бугун бир ойлик бўлди. Ана-мана дегунча бир ёшлик ҳам бўлиб қолади», — деб ёзади.\nБаҳора 14 май куни иккинчи бор она бўлганди. Бу ҳақда Баҳора Арслонованинг ўзи саҳифасида маълум қилди. Унинг сўзларига кўра, тонгги соат 9.10 да ўғил фарзанд дунёга келтирган. Унинг иккинчи фарзанди 3 килограмм вазн ва 50 сантиметр бўй билан дунёга келган. Актрисанинг Валидахон исмли қизи бўлиб, ҳозирда у бир ёшда.


Бугуннинг мулоҳазаси - ANDIJONNOMA.UZ\nахборот уммонида сизни турли хуружлардан асрайди\nДавлатимиз раҳбари томонидан илгари сурилган беш ташаббуснинг учтаси маънавиятни юксалтиришга қаратилган. Кўп муаммолар китобдан бегоналашиб қолаётганимиз туфайли юз бераяпти. Диққатни жамлаб ўқисангиз, яхши китоб ўзига оҳанграбодай тортади. Оқ-қорани танитади, муомала маданиятини сайқаллайди.\nБироқ, бугун нафақат болалар, катталар ҳам интернетдан бош кўтаролмай қолаётгани ташвишли ҳол. Унда ҳамма нарса бор, китоб, газета, журналнинг ҳам электрон муқобили мавжуд-ку, дейишади. Тўппа-тўғри, аммо ўша ҳамма нарсанинг борлиги даҳшатли. Ўқувчиларни ўргимчак тўридай ўраб олган ижтимоий тармоқлардан тортиб ололмай қоляпмиз.\nСоғлом турмуш тарзи деганда кўпчилик алькогол ичимликлар ичишдан, чекишдан, енгил табиатлиликдан холи ҳаётни тушунади. Унинг шартларига биринчи галда интернетга муккасидан кетмаслик,ижтимоий тармоқлар қулига айланмасликни ва фарзандлар тарбиясига бепарво бўлмасликни ҳам қўшиш керак, назаримда.\nБефарқлик, бепарволик, лоқайдлик оқибатида атрофда қотилликлар кўпайяпти.Биласизми, тарихимизга назар ташласак, падаркуш деганда фақат Мирзо Улуғбек фожеасини, Абдуллатифни кўз олдимизга ички ғазаб, нафрат билан келтирардик. Ҳозирчи, отасига, онасига, ака ё укасининг хунига қолганларни кунора телевидение орқали кўряпмиз, теварак-атрофдан эшитяпмиз. “Астағфуриллоҳ, тавба”, дейишдан нарига ўтмаяпмиз.\nКомпьютер ўйинларининг аксарияти жангари воқеалар билан йўғрилган. Ўйновчи - бош қаҳрамон рақибини сўйиб, бўғиб, отиб, уриб-янчиб ўлдирса - ғолиб! Шунга интилаверади. Шафқатсизлик болаларимизнинг гўдаклигиданоқ дийдасини қотириб, қондан сесканмайдиган, одамнинг жонига қасд қилишдан қўрқмайдиган қилиб қўйяпти.\nКўп китоб ўқиган, фанларни пухта ўзлаштирган ўқувчи тенгдошларидан бир қадам олдинда юради. Айнан шу жиҳатларга эътибор қаратган ҳолда китоб ўқиш, ижтимоий тармоқлардаги ахборот хуружларига ўз баҳосини бериш борасида қатор тадбирлар ташкил этяпмиз. Жумладан, “Энг яхши китобхон”, “Менинг севимли асарим”, “Интернетнинг имконият ва зиёнлари” мавзуларидаги тадбирлар мулоҳаза, мунозараларга бой бўляпти.\nЯқинда фанлар олимпиадасининг шаҳар босқичи бўлиб ўтди. Айнан китобга ошно ўқувчиларимиз анча фаол қатнашди. Жумладан, инглиз тили фанидан Диёрахон Жўраева (11-синф ўқувчиси) 1-ўринни қўлга киритди. Физика фанидан Сарбон Жумабоев (11-синф), рус тилидан Муслима Ҳабибуллаева, Иноятхон Рустамжонова (11-синф), инглиз тилидан Комила Аҳмаджонова, Ҳадятулло Раҳимжонов (9-синф) каби ўқувчиларимизнинг билими ва заковати юқори баҳоланди. Бунда албатта, Наргиз Шукурова, Саодат Жалилова сингари жонкуяр устозларнинг меҳнатлари катта.\nЭнди ана шу ютуқларга эришган ўқувчиларимиз устозлари бошчилигида тенгдошдан-тенгдошга усулида маънавият, интернет билан ишлаш маданияти хусусида суҳбатлар, тарғибот тадбирлари ўтказишни йўлга қўйдилар. Ижтимоий тармоқлардаги маънавиятга қарши йўналтирилган, бир қарашда арзимас бўлиб туюладиган кичкина хабар ҳам ахборот оламидаги глобаллашув шиддатидан куч олиб, кўзга кўринмайдиган, лекин зарарини ҳеч нарса билан қоплаб бўлмайдиган улкан зиён етказиши мумкин. Қаердаки бепарволик ва лоқайдлик ҳукм сурса, ўша ерда маънавият энг ожиз ва заиф нуқтага айланишини каттаю кичик теран ҳис қилиши зарур. Зеро, маънавият элаги ахборот уммонида сизни турли хуружлардан асрайди.\nАндижон шаҳридаги 31-умумтаълим мактаби\nдиректорининг ўқув ишлари бўйича ўринбосари.


02:26 / 12.11.2017\nНью-Йорк университети профессори, иқтисодчи Нуриэль Рубини 2008 йилги бутунжаҳон молиявий инқирозини олдиндан башорат қилган ва тилларга тушган эди. Шу кунларда Варшавада бўлиб турган Рубини Business Insider нашрига интервью бериб, биткоинни тартибга солиш бошланиши билан у ва бошқа криптовалюталарни ҳам номаълум келажак кутиб турганини сўзлаб берди.\nБундан ташқари, унинг фикрича криптовалютани тўлақонли ва жиддий тўлов воситаси сифатида қабул қилиш қийин, чунки унинг қийматига жуда кўплаб омиллар таъсир кўрсатади. Таҳлилчининг қайд этишича, айни пайтда биткоин улкан чайқов кўпиги исканжасига тушиб қолган ва ўзини ўзи еб битиряпти. У бу соҳага инвестиция киритишда эҳтиёт бўлишга чақирди.\n12:26 / 31.01.2018\n22:37 / 15.12.2017


МЎМИН МЎМИН УЧУН КЎЗГУДИР — Zamaxshariy.uz\n23 января, 2020 admin Мақолалар\nАнас (р.а)дан ривоят қилинади: «Расулуллоҳ соллаллоҳу алайҳи васаллам: «Уч нарса борки, улар кимда бўлса, иймон ҳаловатини топади; Аллоҳ ва Унинг Расули унинг учун икковларидан ўзга ҳамма нарсадан маҳбуб бўлмоқлари, бир кишига–фақат Аллоҳ учунгина муҳаббат қилмоғи ва куфрга қайтишни худди оловга ташланишни ёмон кўргандек ёмон кўриши», дедилар. (Бешовларидан Абу Довуд ривоят қилмаган).\nУшбу ҳадисда Исломнинг энг асл тушунчаларидан бири, комил иймон ҳаловатини қайси йўл билан топиш мумкин эканлиги баён қилинмоқда. Чунки, иймон ҳаловатини топиш оддий ҳол эмас. Ҳаловат сўзи, ҳолвадан олинган бўлиб, «ширинлик» маъносини англатади. Мўмин-мусулмонлар орасидаги муҳаббат Аллоҳ учун бўлгандагина улар комил иймон ҳаловатини топадилар. Бу муҳаббат икки томоннинг Аллоҳга бўлган муҳаббатидан келиб чиққан муборак муҳаббатдир. Чунки, уларни биродар қилган, дўстлаштирган зот–Аллоҳ таолонинг Ўзидир. Шунинг учун ҳам мўминларнинг ўзаро муҳаббатлари Аллоҳ учун бўлмоғи лозим. Дунё ва унинг матоҳлари учун бўлган муҳаббат орқали ҳеч қачон иймон ҳаловатини топиб бўлмайди.\nбугунги кунда инсоният ўзаро муҳаббат Аллоҳ учун бўлишига жуда ҳам муҳтож! Аллоҳ учун муҳаббат йўқлигидан якка шахслар, уруғлар, қабилалар, жамиятлар, давлатлар орасида ўзаро ишончсизлик, бир-бирига хиёнат қилиш, душманлик кундан-кунга ортиб бормоқда. Бу бало-офотлардан қутилиш учун ушбу ҳадисга амал қилиш керак.\nМўминлик–қандай яхши нарса! Мўминни кўрган одам ундан хурсанд бўлади, унга ҳавас қилади. Мўминлиги учун унга жонини, молини ишонади. Чунки, мўминлик-омонлик тимсолидир. Афсуски, ҳозирда динга янги юзланганларнинг мўминлик даъвосини қилиб юрганлар қилмишидан нафратланиб, ҳаттоки диндан қайтиб кетган холлари ҳам бўлмоқда. Бу, ислом таълимотларидан узоқлашишнинг, Пайғамбар алайҳиссалом суннатларидан узоқлашиб кетишнинг оқибатидир!\nЗероки, Пайғамбаримиз алайҳиссалом ўз ҳадисларида: “Аллох таоло бир биродарининг ёрдамида бўлган кишининг ёрдамидадир”, деб марҳамат қилганлар. Меҳрибон киши раҳм-шафқатга ҳақли одамни билса унга ёрдам беришга ҳаракат қилади. Агарда, ёрдам бериш қўлидан келмаса, ёки бунинг умуман иложи йўқ бўлса ич-ичидан қийналади. Бу худди Пайғамбаримиз (с.а.в) айтганларига ўхшайди: “Мўминлар бир-бирларига меҳр-муҳаббат, раҳм-шафқат қилишларида бир жисмга ўхшайдилар. Бирон аъзо оғриса қолган аъзолар ҳам бедор ва истма бўлиб биргаликда азоб чекади”. Мўмин ўз биродарининг бошига иш тушганда қараб туролмайди. Қўлидан келган ёрдамни беради. Ана шу киши ҳақиқий мўмин бўлади”.\nРасулуллоҳ саллаллоҳу алайҳи васалламнинг олиб келган динлари инсонларни комил аҳлоқли бўлишга чақиради. Зероки, ҳадиси шарифда: “Мен мақтовли хулқларни мукаммал ҳолатга етказиш учун юборилдим”, деб марҳамат қилинган. Хужурот сурасида Аллоҳ таоло: “Албатта мўминлар биродардирлар, бас, икки биродарингиз ўртасини ислоҳ қилинг, Аллоҳга тақво қилинг шоядки, раҳм қилинсангиз”, деб марҳамат қилган. Шундай экан хар қандай мўмин кишига билдирилган фикр мусулмонлик, мехрибонлик юзасидан дўстона бўлиши керак.\nАнас ибн Молик (р.а)дан ривоят қилинади: «Пайғамбаримиз (с.а.в): «Сизлардан бирортангиз то, ўзи учун яхши кўрган нарсани, биродари учун ҳам раво кўрмагунча мўмин бўла олмайди»-дедилар. (Бешовларидан фақат Абу Довуд ривоят қилмаган). Ушбу ҳадиси шарифнинг ўзиданоқ Ислом инсониятга яхшиликни қанчалик раво кўрганини билиб олса бўлади. Пайғамбаримиз (с.а.в) ҳар бир мўмин учун ўзидан бошқа кишиларга яхшиликни раво кўришни иймон масаласи қилиб қўймоқдалар. Яъни, ҳеч ким ўзига яхши кўрган нарсаларни ўзгаларга ҳам раво кўрмагунча комил мўмин бўла олмаслигини таъкид ламоқдалар. Ҳа, мусулмон инсон ўзи учун яхши кўрган ҳар бир нарсани ўзининг бошқа биродарларига ҳам раво кўради. У ўзининг жаннатга киришини яхши кўрса, бошқаларни ҳам жаннатга киришини ёқтиради. Ўзининг дўзахга кирмаслигини яхши кўрган мусулмон, ўзгаларга ҳам дўзахга кирмасликни раво кўради. Мусулмон инсон бунинг учун куйиб-ёнади. У ўзи учун соғлик-саломатлик, бахт-саодат, фаровонликни яхши кўрганидек, ўзгаларга ҳам шуни ва шунга ўхшаган нарсаларни раво кўради.\nИсломдан, Қуръондан ва Муҳаммад соллаллоҳу алайҳи васалламнинг суннатларидан узоқлашиш оқибатида, жумладан, ушбу ҳадиси шарифда зикр қилинган улкан ҳақиқатдан узоқлашиш оқибатида аввало мусулмонлар бошига, қолаверса бутун инсоният бошига қанчалар мусибатлар ёғилганлигини тушуниб етамиз. Бугунги кунда, дунёда одамлар бир-бирларига яхшиликни раво кўрмай қўйдилар. Ҳар ким ўзининг, фақат ўзининг манфаатини ўйлайдиган бўлди. Бунга эришиш учун эса ўзгаларга керагича ёмонлик қилишга тайёрлар. Дунёни қамраб олган урушлар, қон тўкишлар, зулм-истибодлар ва разолатлар шундан келиб чиқмоқда. Ҳамма нарса ўз ўрнига тушиши учун ушбу ҳадисга тўлиқ амал қилишга ўтиш керак. Жумладан, Машрабнинг мисраларидан бирини шу ўринда келтириб ўтсак.\nГар қўлингдин келса ҳаргиз мурчани оғритмагил\nБил худо бандам демас, ҳар кимки дил озордур.\nАбдуллоҳ ибн Амр (р.а)дан ривоят қилинади: «Пайғамбар соллаллоҳу алайҳи васаллам: «Мусулмон-мусулмонлар унинг тилидан ва қўлидан саломат бўлган одамдир. Муҳожир–Аллоҳ қайтарган нарсадан (ҳижратда) узоқда бўлган одамдир»-дедилар. (Бешовлари ривоят қилган).\nМуоз ибн Анас ал-Жуҳаний розияллоҳу анҳудан ривоят қилинади: «Расулуллоҳ соллаллоҳу алайҳи васаллам: «Ким бир мўминни мунофиқдан ҳимоя қилса, Аллоҳ қиёмат куни бир фариштани юбориб унинг гўштини жаҳаннам ўтидан ҳимоя қилади. Ким бир мусулмонни бир нарса ила уни шарманда қилиш учун айбласа, Аллоҳ уни жаҳаннам кўприги устида то у гапидан қайтгунча ушлаб туради», дедилар». Абу Довуд ривоят қилган. Мусулмон одамнинг айбини беркитиш улуғ иш. Бир мусулмон иккинчи мусулмоннинг айбини фош қилиб уни одамлар ичида шарманда қилиши худди уни тириклайин кўмиб юбориш билан баробардир. Бир мусулмоннинг кишилар ичида шарманда бўлишидан ўлгани афзал. Шунинг учун ҳам ўз биродарининг айбини беркитган одам уни ўлимдан сақлаб қолган билан баробар бўлади. Бир одам мўмин кишини ғийбат қилиб обрўсини тўкаётган бўлса уни эшитиб турган кишилар ичидан мазкур мўминни ҳимоя қилган одам катта ажрга эга бўлади. Унинг мўмин кишининг обрўсини ҳимоя қилгани қиёматда ўзига катта бахт бўлиб қайтади. Аллоҳ таоло уни дўзахдан ҳимоя қилади. Аксинча, бу дунёда мўмин-мусулмоннинг айблаш билан машғул бўлган одам қиёматда хижолатда қолар экан. Маҳшарга тўпланганлар ҳузурида қилган набокорлиги жазоси ўлароқ жаҳаннам кўпригидан ўта олмай тўхтаб қолар экан. Бас, шундоқ экан мўмин банда зинҳор ўз биродарини айблашга ўтмаслиги керак.\nИнсон билиб-билмай турли хатоларга йўл қўйиши мумкин. У ўзи йўл қўйган хатони беркитишга ҳаракат қилмоқдами, демак ўша одамда яхшилик бор. Шунинг учун унинг айбини очишга, ҳаммага ошкор этишга ҳаракат қилиш дуруст эмас. Агар биров гуноҳ ва айб ишларни ошкор қилса, ундан яхшилик кутиб бўлмайди. Бировнинг айбини беркитган одам аслида ўзининг айбини беркитади. Аллоҳ таоло шу қилган иши учун унинг бу дунёю охиратдаги айбини беркитади. Чунки, у бировнинг айбини ошкор қилса, бошқа биров ёки ўша айби очилган киши унинг ҳам айбини очиши турган гап. Бу туфайли жамиятнинг ҳар бир аъзоси бошқасининг айбини очиш учун ҳаракат қиладиган бўлиб қолади. Оқибатда жамият аъзолари орасида ўзаро келишмовчилик ва душманчилик кучаяди, ҳамда жамият таназзулга юз тутади.\nБугунги кунда мусулмонлар бир-бирларини ёмонларнинг ғийбат ва бўҳтонларидан сақлашлари, ҳимоя қилишлари лозимдир. Агар бу иш қилинмаса, жамият иғвохонага, бўҳтон марказига айланиб қолади. Бу билан жамият аъзолари орасида ўзаро адоват авж олади. Аста секин бундоқ жамият таназзулга юз тутади. Абу Ҳурайра розияллоҳу анҳудан ривоят қилинади: «Набий соллаллоҳу алайҳи васаллам: «Мўмин мўминнинг ойнасидир. Мўмин мўминнинг биродаридир. Унинг зое бўлган нарсасини топиб беради ва уни ортидан беркитиб туради», дедилар». Абу Довуд ва Термизий ривоят қилган.\nТермизийнинг лафзида:«Албатта, сизнинг бирингиз ўз биродарининг ойнасидир. Агар унда кирни кўрса артиб қўйсин», дедилар».\nPrevious Post:Россиянинг Томск вилояти Асино туманидаги ёғоч уйда юз берган ёнғинда ҳалок бўлган юртдошларимизнинг оилаларига ҳамдардлик


Қайта тикланган iPhone: худди ўзи, аммо анча арзон! - Terabayt.Uz\nҚайта тикланган iPhone: худди ўзи, аммо анча арзон!\nApple ўзининг янгиланган қурилмаларини сотувга чиқариш дастурини йўлга қўйганига бир неча йил бўлган – компания бундай гаджетларини, масалан, АҚШдаги ўз интернет-дўкони орқали ҳам сотади. «Худди янгидек iPhone» дегани бу – аввал дунёнинг турли мамлакатларида фойдаланувчилар томонидан тутилган Apple девайсларининг заводда қайта тикланган, корпуси ва экрани алмаштирилган ва янги харидорларга тақдим этилган вариантларидир.\niPhone қандай қайта тикланади?\nМасалан, телефон Apple Store дўконларидаги «trade-in» дастури бўйича алмаштирилган бўлиши мумкин. Ёки заводда қурилмани йиғишда йўл қўйилган бирор нуқсон, дейлик, динамиги брак эканлиги аниқланиб, харидорга смартфонни алмаштириб бериш ҳолатлари бўлади. Хуллас, шу каби савдодан қайтган iPhone’лар Apple заводига топширилади, айнан заводда ўша нуқсон бартараф этилади. Шунингдек, заводнинг ўзида унинг корпуси ва экранини ҳам албатта алмаштиришади. Кейин эса девайсни янги қувватлагич ва қулоқчинлар жамланмаси билан бирга янги қутига жойлашади. У энди нуқсонсиз ишлайдиган, жамланмада барча зарурий ҳужжатлари ва аксессуарлари мавжуд бўлган қурилмага айланади. «Қайта тикланган iPhone» дегани – худди мана шу жараёнда янгиланган ҳақиқий iPhone’дир.\nБундай смартфонлар 1 йиллик кафолат муддатига эга бўлади. Бироқ, мижоз фарқини тушуниши учун, бундай iPhone «тикланган» («восстановленный», «Refurbished») деб аталади ва шуниси билан мутлақо яп-янги чиқарилган Phone’дан фарқ қилади.\nҚайта тикланган iPhone’ни сотиб олиш нимага керак?\nДейлик, сиз имкон қадар кам харажатлар билан iOS тизимли смартфонни ишлатиб қўрмоқчисиз, аммо уни «қўлдан» олишга чўчияпсиз, сизга кафолатлиси керак. Шундай вазиятда қайта тикланган iPhone 5s энг мақбул вариант бўлади.\nБу смартфон ҳатто ҳозирги ўлчамлар нуқтаи назаридан қараганда ҳам етарлича бақувват, унинг камера ва экрани ҳам ажойиб. Унинг ягона жиддий «камчилиги» (агар шундай дейиш мумкин бўлса) – дисплейи айтарли катта эмаслигидир. Чунки бугунги кунда 4 дюймлик диагоналга эга экран бирмунча кичкина ҳисобланади. Бироқ бошқа жиҳатлари бу «камчилик»ни «босиб кетади».\nТашқи кўриниши янги iPhone’дан фарқ қиладими?\nФарқи фақат ўрамида ва ундаги белги (тамға, маркировка)сида бўлади. Белоруссиянинг tut.by портали оддий iPhone 5s ҳамда тикланган iPhone 5s моделларини ёнма-ён қўйиб, ўзаро солиштириб ўрганган. Тикланган смартфонларда RFB (Refurbished) белгиси мавжуд, холос.\nҚуйидаги барча суратларда чапда – қайта тикланган, ўнгда эса – мутлақо янги iPhone 5s акс эттирилган:\nБундан ташқари, тикланган iPhone 5s ҳам, худди янгисидек, плёнкаларда савдога чиқарилади:\nСмартфоннинг ўзига эса унинг тикланган эканлиги ҳақида белги қўйилмаган. Уларнинг IMEI рақамлари ҳам ичидаги созламаларида, ҳужжати ва қутисида айнан бир хил бўлади.\nУларнинг ишлаши яхшими? Янгиланадими, қотиб қолмайдими?\nХудди янгисидек ишлайди! Унда ҳам худди ўша деталлар, худди ўша софт бор, ахир. Тажриба сифатида tut.by портали ходими бир ҳафта мобайнида, бир вақтнинг ўзида ҳам қайта тикланган, ҳам мутлақо янги iPhone 5s телефонларини ишлатиб кўрган.\nҲар иккала смартфонга ҳам бир куннинг ўзида iOS 9.0.1 (кейинроқ эса 9.0.2) версияси янгиланмаси келган. Иккаласи ҳам мутлақо бир хил ишлаган, суратга туширган, интернет ва ўйинларда синаб кўрилган. Етти кунлик синов пайтида ҳеч қанақа баг, қотиб қолиш, ўз-ўзидан ўчиб-ёниш ҳолатлари кузатилмаган. Аккумуляторининг қуввати давомийлиги бўйича ҳам тахминан бир хил бўлган (мазкур параметрни объектив тарзда таққослаш ўта мушкул). Шунингдек, девайснинг созламаларида ҳам унинг қайта тикланган iPhone эканлиги хусусида бирор эслатма йўқ. Хулласи калом, ҳаммаси худди мутлақо янги iPhone 5s’даги каби!\nРоссиядаги савдоларига қараганда, уларни «қайта тикланган iPhone» сўзи умуман чўчитган эмас.\nАфсуски, бизда харидорларнинг кўпчилиги бу ҳақда етарлича тушунчага эга эмаслиги сабабли, айрим сотувчилар RFB белгили iPhone’ларни ҳам «янги» деб, янгисининг нархида сотишади. «Реставрация қилинган iPhone» деганда эса, қутиси очилган, бирор телефон устаси ёки сотувчининг ўзи томонидан реставрация қилинган – қайта тикланган смартфонларни назарда тутишади. Бундайларнинг кафолатига ишонч йўқ, айримларида IMEI рақамлари ҳам мос келмайди.\nЛекин энди чўчимасдан харид қилиш имкони бор – «Terabayt.Uz» сайтининг ҳамкорларидан бири ишончли, яъни айнан Apple заводи томонидан қайта тикланган ва 6 ой кафолат муддатига эга бўлган iPhone смартфонларининг савдосини йўлга қўйган. Биз жорий йил май ойининг иккинчи ярмида ушбу телефонларни акция доирасида чегирма билан етказиб берган эдик. Шу муддатда кўплаб юртдошларимиз қизиқиш билдириб, смартфонлардан сотиб олишди.\nАкция даврида харид қилишга улгурмаган хоҳловчилар энди iPhone смартфонларини қуйидаги нархларда сотиб олишлари мумкин:\nСмартфон модели Нархи\niPhone 5s 16 GB 200 ш.б.\niPhone 5s 32 GB 210 ш.б.\niPhone 6 16 GB 300 ш.б.\niPhone 6 64 GB 340 ш.б.\niPhone 6s 16 GB 370 ш.б.\niPhone 6s 64 GB 490 ш.б.\nУшбу смартфонларни кўрсатилган нархларда сотиб олиш учун олдиндан буюртма бериш ва нархининг 10 фоизи миқдорида тўловни амалга ошириш лозим. Етказиб бериш муддати – 7 иш куни. Телефонларнинг қутиси очилмаган, заводда муҳрлангани бўйича қўлингизга топширилади.\nҚайта тикланган iPhone смартфонларидан сотиб олиш учун Telegram’даги @ghost_stranger профили ёки +998-97-773-44-12 телефон рақами орқали бизнинг менежеримизга мурожаат қилишингиз мумкин. Илтимос, мурожаат этганингизда, сайтда берилган маълумотларни қайтадан сўраб овора қилманг, ўзингизнинг ва ўзгаларнинг вақтини қадрланг.\nШошилинг, телефонлар сони чекланган!\n#Apple #iPhone #Smartfon #арзон #қайта тикланган #нархлар


korzinka.uz байрамона электрон каталогининг биринчи қисмини тақдим этди\n18:05 / 07.12.2018\nkorzinka.uz супермаркетлар тармоғи байрамона электрон каталогининг биринчи қисмини тақдим этди.\nКаталогда турли савдо белгиларининг байрамона совға тўпламлари, ширинликлар, ичимликлар, таомлар учун керакли масаллиқлар, мевалар, дастурхонга тортилувчи тансиқ егуликлар билан бир қаторда кундалик эҳтиёжлар учун зарурий кимё-хўжалик буюмлари ҳамёнбоп нархларда таклиф этилган.\nТаъкидлаш керакки, электрон каталогнинг мазкур сони 6 декабрдан 19 декабргача korzinka.uz супермаркетларида амалда бўлган акциялар, энг сара чегирмалар ва таклифлар билан смартфоннинг ўзида танишиш имкониятини беради. Бу эса мижозларнинг қайси бўлимда энг яхши акция ва чегирмалар амал қилаётганини ягона платформада туриб кузатишини таъминлайди.\nТармоқнинг Instagram саҳифаси ва Telegram каналларидаги махсус ҳаволага ўтиш орқали харидорлар маҳсулотларнинг тузилишини кўриш, эски ва янги нархдаги тафовутни таққослаш ҳамда сўнгги маълумотларни ўз вақтида билиб олиш каби қулайликка эга бўлади.\nЭслатиб ўтамиз, харидорлар энди Payme ва Click тўлов тизимлари орқали ҳам korzinka.uz супермаркетларида харидлар учун тўлов қилишлари мумкин.\nkorzinka.uz маҳаллий компаниялар орасида Ўзбекистоннинг энг яхши иш берувчиси бўлди\nREDTAG FLO OUTLET: йил бўйи чегирмалар амал қилувчи савдо дўкони\n11:02 / 26.12.2018\nkorzinka.uz 30 декабрдан 31 декабрга ўтар кечаси тундан тонггача ишлайди


Европадаги мамлакатларнинг бирида футбол бўйича чемпионат ҳамон давом этмоқда - Darakchi\nЕвропадаги мамлакатларнинг бирида футбол бўйича чемпионат ҳамон давом этмоқда\nСПОРТ 13.04.2020, 07:11\nҲозирги коронавирус пандемияси авж олган даврда Европадаги Белорусия давлатида футбол мусобақалари ҳамон давом этмоқда. Аммо, кўплаб мухлислар касалликкка чалинишдан қўрқиб лигадаги ўйинларга бойкот эълон қилмоқдалар.\nЖума куни Ғарбий Гродно шаҳрида маҳаллий «Неман Гродно» жамоаси деярли бўш стадионда «Белшина Бобруиск» билан дуранг ўйнади. Ўйинга 253 та фанат келди. Ўтган йили ”Неман”нинг уй учрашувларига 1,500 га яқин одам ташриф буюрарди.\nҲатто “Неман Гродно”нинг мухлислари ҳам одамларни футболга келмасликка чақиришган.\n«Уйда қолайлик. Шунда коронавируснинг тарқалиши билан боғлиқ хавфлар камаяди. Ўзимизни ва яқинларимизни ҳимоя қилайлик», дейилади мухлисларнинг берган баёнотида.\n«Белшина» жамоаси бош мураббийи Эдуард Градобоев мухлисларнинг камлиги ҳақидаги саволга жавоб берар экан: «Албатта, бу асосий муаммо. Чунки футбол томошабинлар учун. Стадионнинг ярми бўш турганини кўрсангиз ўзингизни жуда ноқулай ҳис қиласиз», – деди.\nАввалига Белорусия футбол федерацияси лигани давом эттириш қарорини мамлакатда коронавирус ҳолатлари жуда кам бўлгани билан изоҳлаганди. Аммо, яқин кунларда улар бу ҳақда гапиришдан бош тортишган.\nСўнгги рақамларга кўра, Беларусияда вирус билан касалланганлар сони 2,226 тани, вафот этганлар сони 23 тани ташкил қилмоқда.\n1994 йилдан бери Белорусияни қаттиққўллик билан бошқариб келаётган Александр Лукашенко мамлакатда қатъий карантин чораларини кўришга шошилмаяпти. У одамларга касалликка қарши курашиш учун ароқ ичишни ва сауналарга боришни маслаҳат берди. Лукашенко ўзини вирусдан кўра кўпроқ мамлакат иқтисодиёти ташвишга солаётганини айтди.\nУ 7 апрель куни расмийлар билан учрашувда 24 соат ичида карантин чораларини жорий қилиши мумкинлигини айтди.\n«Аммо биз кейин нима еймиз?» дея қўшимча қилган Белорсуссия раҳбари.


Келаётган йилнинг февраль ойида Ўзбекистон президенти Шавкат Мирзиёевнинг Россияга кутилаётган ташрифи чоғида мамлакат учун ҳаётий масалалар муҳокама қилинади.\nБу ташриф кун тартибидан Ўзбекистоннинг Евроосиё иқтисодий иттифоқи (ЕОИИ)га аъзо бўлиши, Жиззахда АЭС қурилиши, мамлакатнинг Коллектив хавфсизлик шартномаси ташкилоти (КХШТ) билан муносабатлари каби ўта муҳим масалалар ўрин олади.\nБу каби тахминларни билдирган сиёсий таҳлилчи Қурбон Тошбоевнинг “Элтуз”га билдиришича, мазкур ташриф Ўзбекистоннинг сиёсий-иқтисодий келажагини белгилаб беришда ўта муҳим аҳамиятга эга бўлади.\nСўнгги вақтларда энг кўп муҳокама қилинаётган мавзулардан бири Ўзбекистоннинг ЕОИИга аъзолиги масаласидир.\nЮқори доирадаги расмийлар, хусусан, Сенат раиси ўринбосари Содиқ Сафоев бу аъзоликни ёқлаб гапиргани ортидан мамлакатдаги мавжуд партиялар раҳбарлари ҳам бир овоздан буни қўллаб-қувватлаш тарафдори эканини билдира бошлади.\nБу масала, шунингдек, АЭС қурилиши ўзбек мухолифатининг қатъий норозилигига сабаб бўлди, ижтимоий тармоқларда ҳам қаршилар кўпчиликни ташкил этмоқда.\nАйнан Ш.Мирзиёевнинг Россияга ташрифи эълон қилиниши баробарида ҳали икки мамлакат Жиззахда АЭС қурилиши борасида келишувга келмагани ҳақида хабарлар пайдо бўлди.\nЎзбекистоннинг КХШТ билан муносабатлари масаласи эса мамлакат бу ташкилотни тарк этганидан буён ўзаро турли зиддиятларга сабаб бўлиб келяпти.\nЯқинда Россия Хавфсизлик кенгаши котиби Николай Патрушев “Афғонистонда вазият ёмонлашаётгани, “Ислом давлати” гуруҳи жангарилари Марказий Осиёга бостириб кириш учун мамлакат жанубида куч тўплаётгани” ҳақида баёнот берган эди.\nУндан сал аввалроқ КХШТ бош котиби ўринбосари Петр Тихоновский ҳам Афғонистон янги ҳарбий можаролар ҳудуди бўлиши таҳдидидан огоҳлантирганди.\n“Юқорида тилга олинган ҳолатлар Ш.Мирзиёевнинг Россияга кутилаётган ташрифида айнан шу масалалар музокараларнинг асосий мавзуси бўлишига ишора беради”, дейди Қ.Тошбоев “Элтуз” билан суҳбатда.\nУнинг сўзларига кўра, ЕОИИга аъзолик масаласида шу кунгача расмийлар ва уларнинг йўриғидан чиқмайдиган партиялар раҳбарлари айтган фикрлар бу масала ташриф давомида якуний босқичга киришидан далолат беради.\n“Ҳозир баён этилаётган сиёсий вектордан келиб чиқилса, ҳукумат мазкур масалада бир қарорга келган кўринади. Яъни биз ЕОИИга аъзолик сари кетяпмиз”, дейди таҳлилчи.\nҚ.Тошбоевнинг таъкидлашича, АЭС қурилиши масаласида ҳам Ўзбекистон Россиянинг катта босими остида қолган.\n“Аввало, бу масаланинг ўзаро музокаралар мавзусига айлантирилишининг ўзи хато бўлган эди,- деди таҳлилчи. – Ўзбекистон энди қийин аҳволда қолган. Бир томондан, Россиянинг катта босими. Иккинчи томондан, бутун дунё атом энергетикасидан воз кечаётган бир вақтда Ўзбекистоннинг бу ғавғога аралашиб, Россиянинг узоқ муддатли таъсир доирасига тушишига йўл очилди”.\nТаҳлилчининг таъкидлашича, Афғонистондан келаётган таҳдидни бўрттириш Марказий Осиё мамлакатларини Россия таъсирида ушлаб туришга қаратилган саъй-ҳаракатларнинг бир қисмидир.\n“Ҳар уччала масалада Ўзбекистон Россия ва Ғарб мамлакатларининг манфаатлари исканжасида қолмоқда. Агар Ўзбекистон бу масалаларда Россия йўриғига юрадиган бўлса, Ғарбнинг инвестициялари йўлига ва қўллаб-қувватловига ўз қўли билан тўсиқ қўйган бўлади”, деди таҳлилчи Қ.Тошбоев “Элтуз” билан суҳбатда.\ndata-title="Мирзиёев Россияда нималарни гаплашмоқчи?" data-description="
Келаётган йилнинг февраль ойида Ўзбекистон президенти Шавкат Мирзиёевнинг Россияга кутилаётган ташрифи чоғида мамлакат учун ҳаётий масалалар ..." data-image="https://eltuz.com/wp-content/uploads/2019/06/rasm42544.jpg" data-url="https://eltuz.com/elak/212409/" data-services="facebook,odnoklassniki,twitter,telegram" data-counter="ig">


Ўқитишни тўлов-контракт шакли билан боғлиқ саволлар ва жавоблар\n2020-2021 ўқув йили учун тўлов контракт миқдорлари қанча бўлади?\nОлий таълим муассасаларида контракт асосида ўқитишнинг тўлов миқдори билим соҳалари, соҳа ва таълим йўналишлари, таълим шакллари (кундузги ёки сиртқи) ва таълим босқичлари (бакалавриат, магистратура, иккинчи ва ундан кейинги таълим) бўйича алоҳида, ҳар ўқув йили учун белгиланади.\nТалабалар ва уларнинг ота оналари, Кадрлар буюртмачиларининг мурожаатларини ҳамда Коронавирус пандемияси шароитини эътиборга олиб, Тошкент молия институтида 2020/2021 ўқув йили тўлов-контракт миқдорларини оширмаганлигини, аввалги ўқув йилида белгиланган тўлов-контракт миқдорлари ўзгаришсиз сақлаб қолинган. 2020-2021 ўқув йили тўлов контракт миқдорларини қуйидаги жадвал маълумотларида келтирилган*.\n14 265 930\n14 945 260\n15 624 590\n16 303 920\nИқтисод (биринчи олий таълим)\n9 510 620\nИқтисод (иккинчи олий таълим)\n10 189 950\nИзоҳ: *Меҳнатга ҳақ тўлашнинг энг кам миқдорлари оширилганда тўлов-контракт қиймати миқдорлари навбатдаги ўқув семестри бошидан мос равишда оширилади.\nИнститутда ўқитиш учун контрактларни расмийлаштирилиши тартиби қандай?\nИнститутда ўқитиш учун контракт икки ёки уч томонлама бўлиб, бунда Абитуриенлар ва талабалар (кундузги таълим шакли бўйича) ўз ҳоҳишларига кўра контрактларни стипендияли ҳамда стипендиясиз шаклда расмийлаштиришлари мумкин. Бунда контракт миқдорида ҳар ойда талабага тўланадиган базавий стипендия миқдори инобатга олинади.\nикки томонлама контрактда: бир томондан — олий таълим муассасасининг ваколатли шахси, иккинчи томондан — абитуриент ёки талаба ёхуд уларнинг ота-онаси (ёки уларнинг ўрнини босувчи шахслар);\nуч томонлама контрактда: бир томондан — олий таълим муассасасининг ваколатли шахси, иккинчи томондан — юридик ёки жисмоний шахс яъни буюртмачи, учинчи томондан — абитуриент ёки талаба .\nТўлов контракт миқдорлари қайси мезонларга асосан белгиланади?\nОлий таълим муассасаларида контракт асосида ўқитишнинг тўлов миқдорини белгилаш бир талабани ўқитиш билан боғлиқ харажатлар миқдоридан келиб чиқиб амалга оширилади. Бунда, таълим йўналишлари ва таълим жараёни хусусиятлари, бир ўқитувчига тўғри келадиган талабалар сони нисбатининг чекланган нормативлари, профессор-ўқитувчилар, ишчи ходимлар иш ҳақлари ва иш берувчининг ижтимоий тўловлари ва бошқа жорий сақлаш харажатлари, коммунал харажатлари ва бошқа ўқитиш билон боғлиқ харажатлар хисобга олинади.\nЎқитишнинг контракт шаклидан тушган маблағлар қайси сарф-харажатларгв йўналтирилади?\nЎқитишнинг контракт шаклидан шу жумладан оширилган тўлов-контракт асосида тушган маблағлар белгиланган тартибда тасдиқланган даромадлар ва харажатлар сметаси асосида қуйидагиларга сарфланади. :\nИнститутнинг кундузги таълим шаклида контракт асосида таълим олаётган ҳамда стипендияли базавий контракт суммасини амалга оширган талабаларига стипендиялар тўлашга;\nИнститут профессор-ўқитувчилари, ходимларининг иш ҳақи ва унга тенглаштирилган тўловлари, шунингдек ягона ижтимоий тўловлар бўйича харажатларни тўлашга;\nОТМлар талабаларга масофавий (онлайн) таълим бериш жорий этилгани муносабати билан уни ташкил этиш бўйича моддий базасини яратишга.\nИнститутда бино ва иншоотларни жорий сақлаш, таъмирлаш ҳамда коммунал хизматлар бўйича харажатларни тўлашга;\nўқув-лаборатория бинолари, талабалар турар жойлари ҳамда бошқа бино ва иншоотларни, асбоб-ускуналарни жорий ва капитал таъмирлашга, олий таълим муассасасининг ҳудудини ва атрофини ободонлаштиришга, шунингдек қурилиш-таъмирлаш ишларига;\nўқув, илмий-тадқиқот ва лаборатория жиҳозлари, юмшоқ ва қаттиқ инвентарлар, мебеллар, ўқитишнинг техник воситалари, компьютер техникаси ва уларнинг эҳтиёт ҳамда бутловчи қисмларини, керакли материалларни ва бошқаларни сотиб олиш ҳамда таъмирлашга;\nИнститутнинг Ахборот-ресурс маркази (кутубхона) фондини янги ўқув адабиётлари билан тўлдиришга;\nМаънавият ва маърифат тадбирларини (талабалар ўртасида ўтказиладиган турли танловлар, КВН тадбирлари, спорт мусобоқалари ва бошқалар) ўтказиш бўйича харажатларга;\nхорижий олий ўқув юртларида истиқболли ёш педагог ва илмий кадрларни малакасини ошириш ва стажировка ўташларига;\nИнститут ходимларини моддий рағбатлантиришга (устама, мукофот) ва талабаларга моддий ёрдам кўрсатишга;\nИнститут ўқув жараёни билан боғлиқ бошқа харажатларни қоплашга.\nХаражатларни амалга оширишда маблағлар биринчи навбатда стипендия, иш ҳақи ва унга тенглаштирилган тўловлар ҳамда энергия ресурслари ва коммунал хизматларнинг ҳақини тўлаш мақсадларига йўналтирилади.\nЎқув жараёни масофавий ташкил қилинган холатларда ҳам барча сарф-харажатлар ўзгаришсиз қолади .\nТўлов контракт суммаларини мобил иловалар орқали амалга ошириш имкониятлари мавжудми ?\nТижорат банклари томонидан талабаларнинг тўлов контракт суммалари амалга ошириш учун бир қанча имкониятлар яратилган.\nТалабалар тегишли шартномалар расмийлаштиргандан сўнг уйда туриб контракт тўловларини банкларнинг мобил иловалари ҳамда PAY ME, CLICK ва шу каби лицензияга эга бўлган мобиль иловалар орқали амалга оширишлари мумкин.\nТабақалаштирилган тўлов контракт суммасини тўлаш тартиби қандай?\nОлий таълим муассасаларига қабул қилиш бўйича кириш имтиҳонлари натижаларига кўра тўплаган баллари тасдиқланган тўлов-контракт доирасидаги қабул параметрлари чегарасига етмаган, ҳамда қўшимча равишда ўқиш истагини билдирган абитуриентларнинг биринчи ўқув йили учун амалда ўрнатилган миқдорга нисбатан табақалаштирилган тўлов-контрактнинг миқдорлари Ўзбекистон Республикаси таълим муассасаларига ўқишга қабул қилиш бўйича Давлат комиссияси томонидан кўриб чиқилади ва тегишли қарорларига асосан белгиланади. Табақалаштирилган тўлов-контракт микдорлари бакалавриат таълим йўналишлари бўйича белгиланган стипендиясиз базавий тўлов-контракт микдорларига нисбатан ҳисобланади.\n2019-2020 ўқув йилидан бошлаб табақалаштирилган тўлов контракт бўйича ўқиш истагини билдирган абитуриентларга бир йиллик контракт суммасини бўлиб тўлаш имконияти берилган яни абитуриентнинг талабалар сафига қабул қилиниши учун йиллик сумманинг камида 50 % ини тўланади қолган қисмини ўқув йили давомида тўлаши мумкин.\nТошкент молия институтида\nўқитиш харажатлари тўғрисида\nПандемия муносабати билан олий таълим муассасаларида масофавий ўқитишни барча таълим шаклларида олиб бориш бўйича дастлабки тажриба нисбатан қисқа муддат ичида, 2019/2020 ўқув йилининг иккинчи семестридан жорий қилинди. Тошкент молия институти ўқув жараёнини узлуксиз давом эттириб, талабаларга ўқув йилини (курсни) якунлашга имконият яратиш ҳамда уларнинг билим олиш фаолиятини масофадан туриб методик қўллаб-қувватлаш мақсадида масофавий ўқитиш платформаси ишга туширилган.\nСўнгги вақтларда ижтимоий тармоқларда тўлов-контракт асосида ўқитиш миқдорларини қайта кўриб чиқиш масаласи муҳокамалар марказига чиқмоқда. Талабаларимиз учун янада тушунарли бўлиши Тошкент молия институтида ўқитишнинг минимал харажатлари тўғрисида аниқ мисолларни ортиқча изоҳларсиз келтириб ўтсак, хулоса чиқаришни эса талабаларимизнинг ўзига қолдирамиз.\nДемак, бугунги кунда зарур бўлган биринчи даражали (жорий сақлаш) сарфларни ҳисобга олган ҳолда атрофлича тахлил қилинганда 2020/2021 ўқув йили учун Тошкент молия институтида бакалавриат таълим йўналишлари бўйича кундузги таълим шаклида бир талабани бир йиллик ўқитиш харажати (стипендиясиз) 11,7 млн.сўмни ташкил этмоқда.\nБунда харажатлар таркибида, профессор-ўқитувчи, ходимлар иш ҳақлари ва иш берувчининг ижтимоий тўлови учун 8,6 млн.сўм (умумий харажатга нисбатан 73,5%), бошқа жорий сақлаш харажатлари учун 3,1 млн.сўм (умумий харажатга нисбатан 26,5%) шундан, коммунал харажатлар учун 0,3 млн.сўм (умумий харажатга нисбатан 2,3%)ни ташкил этмоқда. Юқорида келтирилган таҳлиллар шуни кўрсатмоқдаки, институт харажатларининг асосий қисми профессор-ўқитувчи ва ходимлар иш ҳақларига тўғри келмоқда. 2020 йилнинг 1 апрелидан профессор-ўқитувчилар масофавий иш режимига ўтган ҳолда тасдиқланган фан дастурлари асосида белгиланган дарсларни онлайн кўринишида ўтиб,белгиланган ўқув ва методик юкламаларини бажарди. Институт талабалар учун масофавий (онлайн) таълим бериш жорий этилганлиги муносабати билан уни ташкил этиш учун қўшимча техник ва методик таъминот яратилди.\nАмалда эса базавий тўлов-контракт миқдори (стипендиясиз)\n9,4 млн.сўм этиб белгиланган бўлиб, жорий сақлаш харажатларининг 80% ни қопламоқда. Бу йил пандемия сабабли ижтимоий шароитни ҳисобга олган холда 2020/2021 ўқув йили учун тўлов-контракт миқдорини ўзгартирмаслик белгиланди.\nТаҳлиллар шуни кўрсатмоқдаки, тўлов-контракт асосида ўқиётган талабани ўқитишнинг минимал харажатлари учун тўловлар 2,3 млн.сўмга кам тўламоқда. Мазкур харажатлар институт томонидан пуллик таълим хизматлари ва бошқа тадбиркорлик асосида ишлаб топилган маблағлар ҳисобидан қопланиши белгиланган.\nРеспубликада пандемия муносабати билан эълон қилинган карантин чекловлари даврида институтнинг барча профессор-ўқитувчи ва ходимларига белгиланган тартибда иш ҳақлари, жумладан талабаларга стипендия тўловлари ҳам тўлаб келинмоқда.\nЯнги ўқув йили қайси шаклда бошланишидан қатъий назар: анъанавий ёки масофвий шаклда бўладими, институт томонидан талабаларнинг сифатли таълим олишларини таъминлаш учун зарур ишлар олиб борилади. Бу борада орттирилган тажриба ва йўл қўйилган камчиликлардан хулоса қилинган ҳолда, барча ресурслар ишга солинади. Пандемия муддатлари узайтирилиб, ўқиш онлайн тарзда давом эттирилган холатда ҳам, тўлов-шартнома асосида таҳсил оладиган талабалар ва уларнинг ота-оналари хавотирланишга ҳеч қандай асос йўқ. Институтда тўлов-контракт асосида таҳсил оладиган ҳар бир талабага институт раҳбарияти томонидан индивидуал ёндошган ҳолда имоният яратиб берилади. Ижтимоий кам таъминланган алохида талабаларга моддий ёрдам кўрсатиш чоралари белгиланган.\nТошкент молия институти олий маълумот олиш истагида бўлган ёшларимизнинг танловини ҳурмат қилган ҳолда, уларнинг малакали мутахассис бўлишларини таъминлаш учун мавжуд барча имкониятларни сафарбар этади.


20.01.2020 16:58 0 3113\nКавказ ҳудудидан кирган антициклон юртимиз устида аста-секин ҳаракат қилмоқда ва бу Ўзбекистон шимолига ўз таъсири кўрсатмоқда.\nБугун эса мамлакатимиз бўйлаб ёғингарчилик эҳтимоли сақланиб туради, фақат Фарғона водийси вилоятларида ёғингарчилик бўлмайди. Ҳарорат 0-5 даража илиқ атрофида бўлади.\n21-22 январь кунлари совуқ ҳаво оқими юртимиз ҳудудларини қамраб олади. Айрим жойларда ёғингарчилик (ёмғир, қор) бўлади. Тунги ҳарорат 3-5 даража совуққача, шимолий ҳудудларда 8 даража совуққача пасаяди. Кундузи 0-5 даража илиқ бўлади.\n23 январда совуқ антициклон шарққа ҳаракатланади, Ўзбекистон ҳудудининг катта қисми Туркманистон ҳудудидан кирган нам ҳаво оқимлари таъсирида бўлади. Бунда эса об-ҳавонинг очиқ ва қуёшли бўлиши кутилмоқда. Кундузги ҳарорат 7-9 даража илиққача кўтарилади. Тунги ҳарорат эса юқорида кўрсатилгандек сақланиб туради.\n24-25 январда ғарбий антициклон кириши кутилмоқда. Илиқ жанубий оқимларнинг сақланиб туриши ҳисобига мамлакатимиз ҳудуди бўйлаб ёмғир ёғади. Тоғли туманларда ёғингарчилик (қор, ёмғир) бўлади. Шу кунларда ҳаво ҳарорати кечаси 2 даража совуқ – 3 даража илиқ, кундузи 2-7 даража илиқ бўлади, бу кўрсаткичлар йилнинг шу даври учун хос бўлган меъёрларга яқиндир.


Антик адабиётни ўрганишимиздаги биринчи восита мифологиядир. Антик адабиёти мифология асосида юзага келгандир.\nМифология миф, афсона ва эртакдардан иборат. Буюк адиб Горький мифология халқ бадиий фаолиятининг алоҳида бадиий устқурмаси, деб кўрсатилган.\nМифология ҳали кишилар онги жуда паст бўлган пайтида юзага келган. Шунинг учун инсонлар ўзлариrа турли туман худолар яратганлар. Масалан: мифолоrиянинг кўрсатишича, энг аввалги худо Уран, сўнг Гея вужудга келган, буларнинг бирлашувидан Крон, Океан. Рейлар туғилган. Крон билан Peя бирлашувидан яна бошқа худо авлодлари юзага келган, шулардан бири Зевс эди. Зевс катта бўлгач, отасини тахтдан тушириб, ўзи тахтга чиқди. Унинг ҳукмронлигига қарши чиққан худоларни Зевс қаттиқ қўллик билан бошқаради. Зевс Олимп тоғларида яшовчи худоларнинг Худоси бўлиб қолади. Милоддан илгариги XII асрда вужудга кедган «Иллиада» ва «Одиссея» афсоналарида Зевс булутларни ҳайдовчи худо сифатига тасвирланади.\nЭпик асар деб каттa, қаҳрамони халқ бўлган достонларга айтилади.\nМилоддан илгариги XII асрда греклар билан кичик Осиёдаги Троя шаҳари ўртасида 10 йил уруш бўлиб, бу урушда греклар ғалаба қозонадилар. Натижада Троя уруши қаҳрамонларини куйлаган достонлари юзага келади. Бу достонларни (бахшилар) юзага келтирадилар. Шундай ном билан бизгача келган бахши Гомердир.\nГомер афсонавий шоир булиб, V асрда яшаган грек тарихчиси Геродот Гомерни ўзидан 400 йил илгари яшаганлигини айтади. Демак, Гомер милоддан илгариги IX асрда яшаган. Баъзи бир буржуа олимлари Гомер номидаги «Илиада» ва «Одиссея» достонларини турли кишилар томонидан яратилган деб даъво қиладилар. Баъзилари бу асарларнинг компазицион қурилишида бирлик бор, шунинг учун бир киши томонидан яратилган, дейдилар. Бизга шyниси маълумки, бу достонлар мифология асосида яратилган халқ ижодиётидан иборатдир.\nЎзининг сўнгги такомиллаштиришни бир киши қўлига топганки, бу Гомердир. Мил.авв. VI асрда Тиран-физистирант саройида бу достонларни ёзиб олганлар.\nА) «Илиада» ва «Одиссея» достонларида ҳар хил даврнинг қатлами из қолдирган.\n«Одиссея», «Илиада»дан таҳминан 100 йил (бир аср) кейин яратилган.\nБ) «Илиада» ва «Одиссея»да бирлик элементлари мавжуд.\nВ) «Илиада» ва «Одиссея»да бир қатор уйғунсизликлар, келишмовчиликлар сюжет ҳаракатда етказилмаган.\nГ) Кичик қўшиқлар эпосга қадар бўлган, поэмага кичик қўшиқларнинг йиғиндиси деб қараш нотўғридир, қўшиқ қисқа, поэма кенг бўлади.\n«Илиада» ва «Одиссея» кенг поэмалардир.\nД) Ҳар иккала асардаги уйғунсизликлар шуни кўрсатадики, «Илиада» билан «Одиссея»кенг поэма бўлганлари учун бирқатор янги мижозлар билан тўлдирилган.\n«Илиада» икки сўздан иборат, яъни Илион (қадимги Троя шаҳарнинг номи, Одас-қўшиқ деганидир. Достон 24 қўшиқдан иборат бўлиб, гекзаметрда (олтили шеърий ўлчовда) ёзилган.\nБиз юқорида грек адабиёти мифология асосига қурилган деган эдик, «Илиада»нинг асосида ҳам миф ётади. Бу миф шундан иборат:\nБир куни худо Зевс Олимп тоғида яшовчи барча худоларни чақириб, зиёфат беради, бу зиёфатга жанжал худоси Эридани чақирмайди. Бундан ғазабланган Эрида Зевсдан ғч олмоқчи бўлади. Зиёфат вақтида осмондан «Энг гўзалига» деган бир олма ташлайди. Худолар ўртасида жанжал чиқиб, ниҳоят олма учта чиройли мабуда (аёл) худолар ўртасида талаш бўлиб қолади. Улардан бири Гера Зевснинг хотини, иккинчиси Афина уруш ва донолик худоси, учинчиси Афродита гўзаллар худоси эди. Бу нарсани Зевс хам хал қилолмайди. «Сизлар пастга тушингар, инсонларга мурожаат қилсангизлар, инсонлар олмани кимга тегишли эканлигини айтиб берадилар»дейди Зевс.\nМабудалар ерга тушиб, Троя подшоси Приамнинг ўғли Парисга йўлиқадилар. «Шу олмани менга хукм қилиб берсанг, сени давлатманд қиламан» дейди Гера. Афина эса уни донишманд ва қудратли қилишга ваъда беради.\nГўзал Афродита бўлса Парисга дунёдаги энг гўзал хотинни олиб бермоқчи бўлади. Парис олмани Афродитага хукм қилиб беради. Шу вақтдан бошлаб Афродита Троялилар дўстига, Гера билан Афина эса Троялиларнинг душманига айланадилар. Бир неча вақтдан сўнг Парис Грецияга саёхат қилиб бориб, шох Менслайнинг саройига мехмон бўлиб киради ва унинг гўзал хотини Еленани олиб қочиб кетади. Fазабланган шох Менслай қабила бошлиқларидан Агамемнон, Ахилес, Одиссей ва барчаларини чақириб, қўшин тузади ва Трояга қарши уруш бошлашга буюради. Фақат Агамемнон ўз боласини худоларга қурбон қилгач, шамол пайдо бўлиб, харбий кемалар Троя томон кетадилар. Тўққиз йил Трояни қамал ҳолда сақлаган греклар ўнинчи йилда уни қўлга оладилар.\nУрушнинг ўнинчи йили Атаменон билан Ахиллес ўртасида жанжал чиқади. Атамемноннинг қўлида Аполлон худосининг (қуёш худоси ) қохининг (ердаги Авлиёси) қизи Хриссида асира эди. Қизнинг отаси қизини олиб кетгани келади лекин, Атамемнон уни бермайди. Fазабланган қизнинг отаси худонинг нафратини тилайди. Шундан кейин урушда грекларнинг ахволи ёмонлашади. Атамемнон бу ишга худоларнинг аралашганини сезиб, қизни отасига қайтариб беради, лекин Ахиллес қўлидаги иккинчи асира қиз Брисеидани тортиб олади. Атемемноннинг манманлигидан хафа бўлган Ахиллес урушга қатнашмай қўяди.\nГреклар енгила бошлайдилар. Атемемнон Ахиллес билан ярашиши учун унинг олдига Одиссейни юборади, лекин Ахиллес ярашмайди. Грекларнинг зўрайиб қолганини эслаб Ахиллес ўз дўсти Патроклни урушга юборади. Патрокл Трояликларга қарши жангда ўлади, уни Трояли қахрамон, Троя шохининг ўғли Гектор ўлдиради.\nИкки ўртада қон тўкишни тўхтатиш учун урушга сабабчи булган Менелай билан Парисни олишуви хал қилсин деб таклиф қиладилар. Яккама-якка жангда Трояли Парис енгилади, ўлимга махкум этилганда, гўзал Афродита келиб уни олиб қочиб кетади ва ўлимдан сақлаб қолади. Ахиллес ўз дўсти Патроклнинг ўлимига чидаёлмай темирчи худо Гефестнинг ясаган қуроли билан қуролланиб, Атамемнон билан сиртдан ярашиб, яна жангга киришади. Троя шахари яқинида Гекторни учратиб, уч марта қувиб ва нихоят уни ўлдиради, асосий душмани сифатида уни аравага судратиб масхара қилади. Троя шохи, Гекторнинг отаси чол Приам Ахиллес олдига катта тўлов билан келиб, Гекторнинг жасадини қайтариб олишга муваффақ бўлади. Троялилар ўз қахрамонининг жасадини куйдириб, у билан (Гектор) хайрлашадилар. Достон бир хулқий масала атрофида воқеани тасвирлайди, у хам бўлса Ахиллесдаги ғазабнинг туғилиши ва унинг кучайиши хамда Троялиларга қарши бу ғазабнинг қаратилишидир. Достондаги қахрамонлар ўша замонга хос бўлган хусусиятларини уларнинг кучларини, уларнинг заиф томонини акс эттиради. қахрамонлар ўз кучларига қараб харакат қиладилар. Масалан: Ҳар бир қахрамоннинг ўзига хослиги бор. Масалан: Ахиллес жўшқин, пешқадам, Нестор доно, Атамемнон шохларча улуғвор, Одиссей донишманд ва хийлакор сифатида тасвирланади.\nДостоннинг стили ва эпик асарга мансуб бўлган улуғворлик ва тантаналикка эга. Достонда қадимги қабила ер аристократиясининг хаёти акс эттирилган. Халқ хаётига жуда кам ўрин берилган. Масалан: жангчи Терсит урушга қарши норозилик билдирганда, Одиссей жим туришга мажбур қилиши тасвирланган.\nТерсит эса автор томонидан салбий образ сифатида тасвирланган. Бу достон қадимги инсонлар хаётини акс эттирган ёдгорлик сифатида қимматлидир.\nТрояли Парис Ахиллесни ўлдиргач, (унинг товонидан ўқ билан ўлдиради). Ахиллес Товони деган сўз шундан қолган. Одиссей бошлиқ греклар бир хийла ишлатади. Греклар гўёки чекинган каби орқага кетиб, у ерда от қолдирадилар. Трояликлар греклар енгилдилар, деб ёғоч отни ғалаба ёдгорлиги сифатида саройга олиб келадилар. JIаокоон деган киши бунга қарши турганда, дарёдан ажрархон чиқиб, уни бўғиб улоқтиради. Ёғоч отни Троя шахри ичкарига олиб кириб қўядилар. Кечаси унинг ичидан греклар чиқиб, сарой дарвозасини очади-лар ва Трояни енгадилар. Урушдан сўнг грек қахрамонлари ўз ватанларига қайтадилар. Уларнинг кўплари йўлда халок бўлиб кетади, баъзилари узоқ йиллардан cўнг ватанларига қайтиб келадилар. Шундайлардан бири қахрамон Одиссей эди. Агар Иллиадада Троя уруши тасвирланса, «Одиссея»да грек қахрамонларнинг ўз ватанларига қайтишлари ва денгиз саргузаштлари ва шу билан бирга оила драмаси кўрсатилади. Одиссей 10 йиллик Троя урушида бўлган даврда унинг саройини «Ошиқлар» эгаллайди ва унинг хотини Пенелопани, сен энди эрга чиқ деб, қистай бошлайдилар. Унинг ўғли Телемах ёш бўлганлигидан хушторларга қаршилик кўрсатолмайди. Шунинг учун худо Афина Одиссейнинг дўсти сифатида келиб телемахга кема тайёрлаб беради. Телемах энди кема билан отасини қидириб кетади. Бу вақтда йўлда Одиссейни пари Калипсо яхши кўриб қолиб уни кетишига йўл бермай турган эди.\nАфина худолар мажлисини чақириб, Одиссейни уйига кетиш масаласини қўяди. Бу масаладан сўнг Калипсо Одиссейга рухсат беради. Одиссей ўз ўртоқлари билан бир оролга келади. У ердаги бир ғорга киради, мехмон бўлиш учун ғорнинг эгасини кутади.\nБу юрнинг эгаси кўр дев Циклоп Полифем бўлиб, кечқурун келиб қўйларни ғорга киргизади ва ғорнинг оғзига тош қўйиб қўяди. Fopгa кириб олов ёққанда одамларни кўради. Одиссей унга, бизни мехмон қил деб дўқ уради. Fазабланган дев икки кишини ерга уриб, ютиб юборади. Ўлим хавфи бошқаларга ҳам яқинлашганда, Одиссей ҳийла ишлатади. У девга қараб: Инсонларнинг ажойиб бир ичимлиги бор, агар сен еган гўштларингдан сўнг ўшани ичсанг, жуда ҳам роҳатланасан, дейди. Дев ичкиликни (вино) ичиб кайф қила бошлайди. Дев Одиссейдан, сенинг отинг нима, ким бўласан?, деб сўрайди.\nОдиссей: «Ҳеч ким» деб жавоб беради.\nСени бу қилган яхшилигинг учун сени энг охирида ейман, дейди дев ва уйқуга кетади.Шу пайтда Одиссей найзани қиздириб, унинг соғ кўзига босади. Чидолмаган дев наъра тортади. Қўшни ғордаги девлар дарҳол етиб келиб, ташқаридан туриб, «Сенга ким озор берди?» деб сўрайдилар. Дев эса «Ҳеч ким» деб жавоб беради. Сен бизни овора қилдинг деб, улар ҳафа бўлиб қайтиб кетадилар. Дев тонг отгач, сенларни тутиб ейман, дейди ва молларни бирма-бир текшириб ташқарига чиқара бошлайди.\nОдиссей билан унинг шериклари молларнинг қорнига ёпишиб чиқиб кетадилар. Бундан ташқари Одиссейнинг нариги дунёга саёхати, аждахо ҳавфидан қутилмаганлиги ва яна кўп воқеалар тасвирланади. Одиссей кемага тушиб келаётганида денгиз худоси Посейдон ўғли Пожипемни кўр қилиб қўйгани учун Одиссейга қарши бўрон юборади. Кемаси ҳалокатга учрайди, ўзини эса тўлқин бир қирғоққа чиқариб ташлайди. Бу қирғоқдаги бир мамалакат шохининг қизи ўртоқлари билан денгиз бўйига чиққан эди. Улар Одиссейни саройга олиб бориб, унинг шарафига катта зиёфат уюштирадилар. Бахшилар 10 йиллик Троя уруши ва унинг қаҳрамонлари ҳақида қўшиқ айтади. Бу қўшиқда Одиссейнинг номини ҳам тилга оладилар. Бу вақт Одиссей кўзидан ёш чиқади. Сўнг ундан сўраганларида, у Троя урушдиа қатнашган қаҳрамон Одиссей эканлигини айтди. Одиссейни катта дабдаба билан ўз ватанига жўнатадилар. Одиссей сарой воқеаларини эшитади ва ошиқлардан ўч олиш учун режа тузади. Одиссей ўз саройига гадой қиёфасида бориб яшай бошлайди.\nОдиссейнинг хотини ошиқларига бир шарт қўйган эди: Мен Одиссей учун бир гилам тўқимоқдаман, шуни тўқиб бўлиб, кейин турмушга чиқаман, дейди, кундузи гилам тўқийди, кечалари эса, гиламни бузади, кўп вақт ўтказаверади.\nНиҳоят, Пенелопа, кимки Одиссей ўқидан нишонга урса, унга тегаман, дейди. Ошиқлар Одиссейнинг ўқ ёйини кўтара олмайдилар ҳам. Одиссей нишонга уради ва ўғли Телемах билан бирга ошиқларни улоқтиради, ўз юртини яна қўлга олади.\nБу достон ҳам 24 қўшиқдан иборат бўлиб, «Илиада»дан сўнг ижод этилган. Асар қаҳрамони Одиссей донишманд ҳам ҳийлакор у азоб чекади охирида ғалаба қилди. Асарнинг қиймати ҳам шу ерда Бу икки асарда Гомер қабила аристократиясининг идеологи сифатида майдонга чиқади.\nШарафутдинова Муҳаббат Озодовна


Замзам булоғи – Go and See\nЗапись опубликована:3 февраля, 2021\nОби Замзам – Макка шаҳридаги Масжидул-Ҳарам саҳнидаги муқаддас булоқ. Замзам Қуръони каримда ҳам тилга олинган. У билан юз-қўлларни ювиш, ичиш ҳаж ва умра амалларини бажаришнинг белгиси ва савобли иш ҳисобланади.\nМуқаддас булоқ Каъба ёнида бўлиб, ҳозирги вақтда пастда – алоҳида ва махсус жойга ўтказилган етти юз ўттиз учта сув жўмраклари орқали ичилади. Булоқ суви кенглиги бир қаричдан ортикроқ пўлат қувур орқали чиқади, ойнабанд хонада хизматчилар уни Масжиднинг биринчи, иккинчи ва учинчи қавати (томи)га тарқалишини назорат қилиб турадилар. Сув тарқатиш ускуналари кеча-кундуз бетўхтов ишлайди. Саккиз мингта махсус катта термослар ҳам доимий равишда Замзамга тўлғизиб турилади. Аммо Замзам тарқатиш шу билан кифояланиб қолмайди. Ҳарами шарифдан узоқроқ жойларга Замзамни идишларда олиб кетиш учун марказлар қилинган. Улардан миллионлаб ҳожи ва умрачилар кўтарганларича олиб кетмоқдалар. Сув ташиш машиналари тинмай Мадинаи Мунаввара ва Саудиянинг бошқа шаҳарларига Замзам ташийдилар. Шунчалар кўп ишлатилишига қарамай кичкина бир қудуқнинг суви ҳеч камаймаслигининг ўзи катта мўъжизадир.\nРивоятларга кўра, булоқнинг пайдо бўлиши Иброҳим (а.с)нинг ўғли Исмоилнинг таваллуди билан боғланади: чўлда қолдириб кетилган биби Ҳожар чақалоғи Исмоил дунёга келгач, ювиниш ва чанқовини босиш мақсадида сув ахтариб шу яқиндаги Сафо ва Марва тепаликлари орасида етти марта елиб-югуради. Сув тополмай обдон толиққан она чақалоғи ёнига қайтса, унинг оёклари остидан сув чиқаётганлигини кўради. Нима қиларини билмай шошиб қолган биби Ҳожар “зам, зам!” (яъни, “тўхта, тўхта!”) дейди. Бошқа бир ривоятда онанинг мушкул аҳволидан бохабар бўлган Жаброил (а.с) ерни сийпалаб сув чиқариб берган дейилади. Лекин орадан кўп асрлар ўтиб булоқ кўзи ёпилиб қолади. Вақти келиб Муҳаммад (с.а.в)нинг бувалари Абдулмутталиб булоқ кўзини қайта очган.\nЗамзам суви ўзига хос хусусиятга эга. Таркиби киши танаси учун фойдали маъданларга бойлиги, ошқозон-ичак, қон томири ва бошқа баъзи касалликларга даво экани аниқланган. Шу боис “Замзам суви саломат киши учун таом, касалмандлар учун шифодир”, дейилган ҳадиси шарифда. Охирги сел пайтида Замзам мўъжизасини кўрганларнинг айтишларича, ҳарами шарифни сел лойқаси қоплаганда, Замзам лойқанинг устида кўтарилиб пок-покиза ҳолида отилиб чиқиб тураверган.\nРейн дарёси сувидан ичган кишининг куч-қуввати камайганини ҳужжатлар билан тасдиқлаган олмониялик доктор Кнут Пфайффер Замзам сувини тадқиқ этиш натижасида бу сувдан ичган кишининг 35 дақиқадан сўнг роҳатланишини исботлади. “Замзам суви ҳар қандай шароитда асл ҳолатини ўзгартирмайди, аммо бошқа нарсаларни ўзгартиради. Жуда ажойиб тажриба қилдим. Бир томчи замзам сувига юз томчи оддий сувдан аралаштирдим. Қарасам, бу сув бутунлай Замзам сувига айланибди. Кейин бир томчи Замзам сувига минг томчи оддий сувдан аралаштирдим. Бунинг ҳам ҳаммаси Замзам сувига айланганини кўрдим”, дейди у.\nОвозлар замзам сувини ўзгартиради. Буни япон олими доктор Масура Эмото исботлаган. Олим Замзам ранги черковларда чалинадиган қўнғироқ овозидан қорайиши, азон ва Қуръони Карим ўқилганда эса тиниқлашишини тасдиқлади. Тадқиқотларда сувнинг ҳар бир кристали Каъба шаклига ўхшашлиги ҳам маълум бўлди. Масура Эмотонинг Замзам суви ҳақида ёзган асари Японияда энг кўп сотилган китоблар орасидан ўрин олган.\nАллоҳ таоло барчамизни Замзамдан қайта-қайта, тўйиб-тўйиб ичишни ва мақсадларимизга етишни мушарраф қилсин! Омийн!\nЕр юзидаги энг узун кўприк\nТОРОНТО РАМЗИГА АЙЛАНГАН МИНОРА


АҚШ ўз денгиздаги гегемониясида Россияни асосий хавф деб билади - 18.12.2020, Sputnik Ўзбекистон\nАмерикалик сиёсатчи ва ҳарбийлар Россияни мунтазам равишда давлат миллий хавфсизлиги учун асосий таҳдидлар рўйхатига қўшиб келади. 18.12.2020, Sputnik Ўзбекистон\n11:04 18.12.2020 (янгиланди: 11:05 18.12.2020)\nАмерикалик сиёсатчи ва ҳарбийлар Россияни мунтазам равишда давлат миллий хавфсизлиги учун асосий таҳдидлар рўйхатига қўшиб келади.\nТОШКЕНТ, 18 дек - Sputnik. АҚШ Россияни денгиздаги ҳукмронликда асосий таҳдид, дея атади.\n"Россия ва Хитой "глобал тинчлик ва фаровонлик" даврида АҚШ флотининг денгиздаги ҳукмронлигига қарши иккита асосий "таҳдид" саналади", дейилади АҚШ ҲДК, Қирғоқ қоровулива Денгиз пехотаси корпусининг "Денгиздаги устунлик" номли ҳисоботида.\nҲужжатда таъкидланишича, Вашингтон муҳим халқаро денгиз йўлларида устунлик қилиш учун Москва ва Пекиннинг "тажовузкор ҳаракатларини" бостиришни режалаштираётгани таъкидланган.\n"Уларнинг ортиб бораётган маҳорати ва агрессивлигини ўз кўзимиз билан кўриб турибмиз", - дейилган ҳисоботда.\nДоклаб муаллифларининг қилган хулосаларига кўра, Россия ва Хитой "глобал хавфсизликка ўз ҳиссасини қўшаётган масъулиятли етакчиларга" айлана олмагани туфайли, эндиликда АҚШ уларни "қатъий рақиб" сифатида тан олади.\nШу билан бирга, ҳисоботда, Хитой анчайин узоқ муддатга стратегик таҳдидлиги айтилган.\nАмерикалик сиёсатчи ва ҳарбийлар Россияни мунтазам равишда давлат миллий хавфсизлиги учун асосий таҳдидлар рўйхатига қўшиб келади. Сал олдин АҚШнинг янги сайланган президенти Жо Байден Россияни "Америка учун айнан ҳозирги энг улкан таҳдид", Хитойни эса - энг йирик рақиб, дея атаган эди. Ўз навбатида, АҚШ армияси штаб бошлиқлари бирлашган қўмитаси раиси Марк Милли Россияни "АҚШ ҳисоблашиши лозим бўлган" муаммолар қаторида санаб ўтган эди. Шунингдек, рўйхатда Хитой, Шимолий Корея, Эрон ҳам тилга олинган эди.\nҚатор айбловлар турли мамлакатлардаги демократик жараёнларга таъсир ўтказишга уриниш борасидаги айбловлар билан боғлиқ эди. Россия бу айбловларни кўплаб маротаба рад этган. Кремл матбуот-котиби Дмитрий Песков бу таъкидларни "мутлақо асоссиз" деб атаган, Россия ТИВ раҳбари Сергей Лавров эса уларни тасдиқлаши мумкин бўлган биронта ҳам фактнинг йўқлигини қайд этган.


"QO’QON 1912" профессионал футбол клуби » “ФАРҒОНА ВИЛОЯТ ҲОКИМ КУБОГИ-2019” КУНДАЛИГИ: СЎНГГИ КУН\n“ФАРҒОНА ВИЛОЯТ ҲОКИМ КУБОГИ-2019” КУНДАЛИГИ: СЎНГГИ КУН\nНиҳоят, 12-кун давом этган ва мухлисларга ҳаяжонли дамларни тақдим этган “Вилоят ҳоким кубоги-2019” мусобақаси ҳам ўз поёнига етди. Кеча турнирда финал ўйини ўтказилди ҳамда мусобақанинг бу йилги ғолиби аниқланади. Кундалигимизнинг сўнгги қисмида кечаги ҳал қилувчи ўйин ҳақида сўз юритамиз.\n“Қўқон-1912” – “Вилоят ҳоким кубоги-2019” ғолиби!\nФинал учрашувида “Қўқон-1912” ва “Нефтчи” жамоалари тўп суриши ойдинлашгач, мухлис ва мутахассислар ушбу учрашувнинг шиддатли тарзда ўтишини тахмин қилишган эди.\nНегаки, бу жамоалар ўртасидаги ўйин ҳар доим шиддатли ва кескин курашлар остида ўтади. Кутилганидек, “Вилоят ҳоким кубоги-2019” финали ҳам шундай тарзда ўтди. Илк дақиқалардан жамоалар ҳужумкорликка зўр беришди.\nҚўқонликлар ташаббусни ўз қўлларига олишга интилишса, “Нефтчи” футболчилари ҳам бежизга финалга қадар етиб келишмаганини исботлашга интилишарди. Шунинг учун бўлса керак майдоннинг ҳар бир қаричи учун қизғин кураш кечарди. Дастлабки, хавфли вазият “Нефтчи” дарвозаси олида юзага келди. Жарима тўпидан кейин Холмуҳаммедовдан тўпни қабул қилиб олган Маматхўжаевнинг кучли зарбасини “Нефтчи” посбони қайтаришга эришди. Таймнинг қолган дақиқалари ҳам “дерби”га хос шиддатли ва кескин курашлар остида ўтди. Гоҳ у гоҳ бу жамоада тўп киритиш учун бир қатор вазиятлар юзага келди. Бироқ улардан фойдаланишга келганда жамоалар оқсашди. Биринчи бўлим нурсиз дуранг билан интиҳо топди.\nИккинчи бўлим қўқонликлар учун омадли бошланди. 48-дақиқада “Нефтчи” ҳимоячиси ва дарвозабони қўпол хатога йўл қўйишди. Бундай совғадан Тимур Усмонов унумли фойдаланиб рақиб дарвозасини ишғол этди.\nҚолган дақиқаларда томонлар ҳарчанд ўринмасин, ягона гол учрашув тақдирини ҳал этди ва “Қўқон-1912” жамоаси ўз тарихида иккинчи бор “Вилоят ҳоким кубоги-2019” ғолибига айланди. Қўқонликлар 2017 йилда ҳам ушбу совринни қўлга киритишганди.\n“Қўқон-1912” – “Нефтчи” – 1:0 (0:0)\nҲакамлар: Шерзод Қосимов, Александр Буров, Бахтиёр Шавкатов, Олим Тўйчибоев.\nГол: Тимур Усмонов – 48\n“Қўқон-1912”: 71. Боян Кнежевич, 7. Жамшид Ҳасанов, 14. Аваз Маматхўжаев, 17. Қувондиқ Рўзиев, 19. Суҳроб Бердиев, 22. Мурод Холмуҳаммедов, 23. Александр Мерзляков, 65. Марко Милич, 70. Шахбоз Эркинов, 79. Иқбол Маликжонов, 95. Тимур Усмонов.\nЗахира: 77. Сарвар Каримов, 4. Баҳодир Акрамов, 9. Носир Отақўзиев, 11. Тимур Ҳакимов, 41. Недо Туркович, 55. Суҳроб Неъматов, 78. Бехруз Садиллоев, 96. Муҳаммаданас Ҳасанов, 97. Милош Николич.\n“Нефтчи”: 12. Музаффар Абдуллаев, 3. Миржалол Неъматов, 4. Шодиёр Ҳожиматов, 5. Даврон Маматов, 6. Жамшид Қобулов, 9. Ҳамидулло Абдуҳамидов, 10. Хуршид Асқаралиев, 11. Идрис Бикмайкин, 18. Абдужамол Маназаров, 20. Диёр Ирматов, 44. Отабек Зокиров.\nЗахира: 21. Фаррух Турдалиев, 7. Достон Абдураҳмонов, 8. Шаҳзод Усмонов, 15. Нодир Камолов, 22. Сирож Ҳамроев, 23. Алишер Абдувоҳидов, 25. Игорь Таран, 26. Азиз Мухторов, 32. Аббос Шодмонов.\nЎйин якунлангач, тақдирлаш маросими ўтказилди. Унда финални бошқариб борган Шерзод Қосимов бошчилигидаги ҳакамлар гуруҳи, мусобақани ташкилий ишларида бошчилик қилган бир қатор ходимлар, “энг яхши мураббий”, “энг яхши ёш футболчи” ва “энг яхши махалла жамоаси” тақдирланди. Ғолибларга совринларни Фарғона вилояти ҳокими Шуҳрат Мадаминович Ғаниев топширди.\nШу тариқа, “Вилоят ҳоким кубоги-2019” ҳам тарих саҳифаларидан ўрин олди.\n9 Динамо 17 19\n1 Локомотив 17 38\n2 Пахтакор 17 31\n3 Насаф 17 30\n4 Бунёдкор 17 30\n5 АГМК 17 28\n6 Андижон 17 26\n7 Металлург 17 23\n8 Навбаҳор 17 23\n9 Сўғдиёна 17 23\n10 Бухоро 17 22\n11 Қизилқум 17 17\n12 Динамо 17 17\n14 Сурхон 17 9


Иброҳимҳалил Йўлдошев "Женоа"дан таклиф бўлган эди аммо 24-11-2021, 14:00 | Zamin.uz\n14:00 / 24.11.2021\nИброҳимҳалил Йўлдошев: "Женоа"дан таклиф бўлган эди, аммо...\nАйни дамда, "Нижний Новгород" клуби шарафини ҳимоя қилаётган Иброҳим Ҳалил Йўлдошев билан суҳбатлашдик. РПЛда тўп сураётган легионеримиз мухлисларни қизиқтирган барча саволларга жавоб берди.\n"Нижний Новгород" клуби сизни қандай қарши олди? Жамоага киришиб кетиш учун қандай тўсиқларни енгиб ўтишга тўғри келди?\n- Жамоа мени яхши кутиб олди. Ўйлашимча, бунга асосий сабаб Кержаков мени ўз жамоасида кўраётгани бўлган. Борганимга икки кун бўлганига қарамай, биринчи учрашувнинг ўзидаёқ асосий таркибда майдонга тушдим. Ҳеч қандай муаммосиз коллективга қўшилиб кетдим. Тўғри, фаолиятимда илк бор легионерга айланганим учун кўникиш осон бўлгани йўқ. Айни дамда, жамоага тўлиқ киришиб кетдим.\nРПЛ даражаси қандай? Замонавий лига Ўзбекистон чемпионатидан қай даражада олдинлаб кетган экан?\n- Россия чемпионати ўзимизникидан анча кучлироқ. Биринчи навбатда, лигада тўп сурувчи футболчилар ўртасидаги фарқ жуда катта. Бу ерда, Европанинг кучли терма жамоалари аъзолари ҳаракат қилади. Мураббийларнинг футболга қараши ҳам ранг-баранг. Ҳар бир ўйинда, ўзим учун янгилик кашф этяпман. Ўйинлардаги темпда ҳам фарқ жуда катта. РПЛда ўйин тезлиги, контактлар ва жисмоний тайёргарлик биринчи планга кўтарилади. Агар, барча аспектларда яхши тайёргарликка эга бўлмасангиз, бу ерда тўп суриш жуда мушкул.\nСиз таниқли собиқ футболчи - Александр Кержаков қўл остида ҳаракат қиляпсиз. Айтингчи, у билан футбол ҳақида суҳбатлашиб турасизми? У қандай инсон ва қандай мураббий?\n- Александр Кержаков жуда босиқ инсон. Тез-тез суҳбатлашиб турамиз, аммо яқин дўстмиз деб айта олмайман. Кучли мутахассис. У ўз ўйин фалсафасига эга. Ўйинлардан олдин бизга керакли кўрсатмаларни содда ва тушунарли тарзда тушунтириб беради. Машғулотларда қаттиққўл бўлишига қарамай, ҳаётда позитив инсон. Биз билан тез-тез ҳазиллашади. Чинакам профессионал.\nРежаларингиз қандай? "Нижний Новгород"да яна қанча қоласиз? Умуман олганда, клубдаги фаолиятингиздан кўнглингиз тўляптими?\n- Клубим билан бир йиллик шартнома имзолаганман. Ҳозирча, бу ердаги барча нарса мени қониқтирмоқда. Ички муҳит, кучли чемпионат, яхши мураббий ва кучли жамоадошлар. Ўйлашимча, "Нижний Новгород"га ўтиш фаолиятимдаги янги қадам бўлди. Ҳозирча, бошқа жамоага ўтиш борасида ўйламаяпман. Олдинда, муҳим баҳслар жуда кўп. Мени мавсумнинг қолган қисмини кўнгилдагидек ўтказишдан бошқаси қизиқтирмаяпти. Қолганини, вақт кўрсатади.\nЎзбекистон терма жамоасига тайинланган янги мураббийи - Сречко Кантец ҳақида қандай фикрдасиз? Унинг танлови тўғри бўлдими?\n- Сречко Катанаец жуда қаттиққўл мутахассис экан. Биринчи машғулотидаёқ, буни ҳаммага тушунтирди. У футболчилардан нафақат майдонда, балки унинг ташқарисида ҳам тариб-интизомни талаб қилмоқда. Шунингдек, кучли жамоа қуруш учун аъло даражадаги ички муҳитни ҳосил қилмоқчи. Ҳозир, Катанец бизни кучли жамоага айлантириш йўлида меҳнат қилмоқда.\nСизни Италияда кутишмоқда. Тил ўрганишни бошладингизми? "А серия"га ўтишга тайёрланяпсизми?\n- Италияга ўтиш борасида ҳали аниқ қарор қабул қилганим йўқ. Менда, Италияга ўтиш борасида таклиф бўлган эди. Бу қарор ҳақида бош қотираётган пайтимда, пареллел равишда "Нижний Новгород"дан ҳам таклиф келиб тушди. Аввалига ўзимизга яқинроқ бўлган РПЛда легионер бўлишга қарор қилдим. Секин-аста ишончли тўп суриб янада кучлироқ чемпионатга йўл олишни олдимга мақсад қилиб қўйганман. Тўғриси, тил ўрганишни ҳали бошлаганим йўқ. Насиб қилса, тез орада инглиз тили дарсларини олишни бошлаш режамда бор.\n"Женоа" билан оғзаки шартнома имзолаганингиз борасида миш-мишлар юрибди. Бу ростми?\n- Бу ҳақида миш-мишлар жуда кўп бўлди. Менимча, ҳар қандай футболчи билан бунақаси содир бўлиб туради. Бу ёқимли ҳолат. Ростини айтсам, "Женоа" билан ҳеч қандай оғзаки шартнома имзоламаганмиз. Турли сайтларда, улар мени қўлга киритишдан аввал, бир йил РПЛда тўп суришимни сўрагани ҳақида маълумотлар пайдо бўлди. Бу нотўғри. Таклиф бўлгани рост, аммо "Женоа"га йўл олиш учун "Нижний Новгород" билан шартнома имзоламаганман. Бу клубда ўзимни жуда яхши ҳис қиляпман.\nЯнгиликлар » Спорт » Иброҳимҳалил Йўлдошев: "Женоа"дан таклиф бўлган эди, аммо...